text:
Pa e temporada di Fin di Aña, apesar di cualkier circunstancia semper e hende muhenan kier luci fantastico. E fashionista, Swesdy Beeldsnijder, ta trece e ultimo trends pa tur e fiel siguidonan di InStyle den Focus Digital Magazine.
KNOT-HAIR UPDO
Un hairstyle cu ta e faborito di e fashion influencers ta e low buns, pasobra e ta clasico y super chic. Uno of dos, no ta importa.
CARSON PRETO CLASICO
E carsonnan preto plisa. Bo por bisti e carsonnan aki con trendy of con dress up cu bo ta desea.
BLACK & WHITE
Ta bek den moda e look totalmente den ‘preto’ y entre e fashionistanan ta e look totalmente den ‘blanco’ ta un hit.
Sigui e ultimo trends den Focus Digital Magazine, cu ta accesibel ‘gratis’ via Apple Store of Android Google Play Store, y tambe riba website www.focus.aw


c: text/html

text:
Durante e conferencia di prensa di partido RED Democratico pa prome biaha a papia di caida di Gabinete Wever Croes, cu a tuma luga dia 30 di maart ultimo.
Den e conferencia di prensa tabata presente lider di partido Ricardo Croes, minister di Red Dr. Rudy Lampe y presidente di RED Kinsasha Thielman – Van der Bliek.
Minister Rudy Lampe a papia di e vision y mision di partido RED ora cu a dal e prome paso casi 20 aña pasa. E tempo ey a organisa un simposio na Universidad di Aruba titular Rechtmatig & Doelmatig Openbaar Bestuur.
Un gobierno cu ta respeta ley y placa di placa, cu ta nan punto di salida y esey tabata prome cu RED a participa den un eleccion. Nan prome programa di gobernacion, el a splica, a hiba e titulo ‘Na caminda pa un Isla di Integridad’.
“E tempo ey caba, na 2005, a papia di lanta bureau integriteit. Na 2017 parti di e programa aki a forma parti di esun di gobernacion, danki na esfuerso di sr. Ricardo Croes. Den e programa di gobernacion di 2017 ta papia di Bureau Integriteit cu ta den proceso di wordo realisa awe.”
Na momento cu a drenta gobierno, minister Lampe a bisa, a drenta cu e filosofia pa tin un isla di integridad. “Pero ora bo ta papia di integridad, bo ta paga un prijs. E prijs di popularidad. Integridad no ta paga pasobra bo tin cu bay coregi loke ta contra ley. Asina nos a bira minister, a denuncia corupcion na Enseñansa pa Empleo y EPB, unda nos mester a interveni. Tabatin iregularidad na OAA, unda nos mester a interveni. A haci esey pasobra nos kier un gobierno cu ta respeta leynan y cu no ta tolera loke ta ilicito.”
Tambe RED a traha pa tin un gobierno unda ta haci uzo eficiente di placa di pueblo. P’esey den un aña a stop malgastamento di placa den enseñansa cu 8 miyon y a inverti esaki den innovacion.
Placa di pueblo t’ey pa sirbi pueblo y pa enseñansa esaki ta encera sirbi e muchanan cu ta bay traha den un mundo diferente cu esun actual. Enseñansa personal, haciendo uzo di talento di e muchanan y duna nan tur e herment digital ta loke a traha riba dje den enseñansa.
Di otro banda, si tin edificio bandona, pakico huur otro edificio. Si huur un edificio, e lo ta malgastamento di placa. “Ora bo ta para pa integridad, esey tin su costo. Tabatin protesta y manfiestacionnan. E origen di esaki tabata pasobra RED kier ta diferente, goberna di un forma diferente, tuma decision corecto, sin pensa na gana of perde voto. Nos kier aleha di e politica popular cu ta esun cu ta gana voto.”
El a enfatisa cu e no ta contra ningun trahado, tampoco esnan na SKOA. Pero mester bisa cu e directiva di e stichting aki a nombra grupo di persona sin base legal.
Gobierno ta duna subsidio pa tur trahado di limpiesa, pero SKOA a haci algo ilegal. Esaki ta algo cu partido RED no por a acepta cu ta haci cu placa di pueblo. Awo e stichting ta den dal bancarota cu miyones di debe y door di decision ilegal a crea un debe miyonario.
No sa tampoco con pa paga pensioen di e maestronan. “Nos a bisa cu nos ta bay goberna diferente, segun ley y respetando placa di placa. Esey nos a haci.”Dia 25 di juni awo pueblo mester vota pa un partido cu ta para pa ley y ta respeta placa di pueblo y no pa esnan cu kier keda popular, tumando decision popular. “Nos a demostra cu nos por goberna diferente, goberna cu integridad.”

robotstxt: allowed

filter: keep


text:
Bebi: Yora I Konsola
YORA
Ora un yu yora ta e uniko manera cu e por lagabo sa ku algu ta molestiele. Segun bo konose bo yu, lo bo rekonose kada un yora di dje. I asina lo bo por sa kiko falte.
Yoramentu por ta un señal di:
- Ku e tin kalor
- Hamber
- Ku e tin frieuw
- E ke atenshon
- Kramp na barika
- Un ruman ta tentele
- Un bruki shushi
- E tin cu kustuma cu un ambiente nobo
KONSOLA (ora cu un yu yora)
Ora cu un yu yora e ta gusta di drumi banda di su mama of tata. E yu tin cu kustuma ku su mundu nobo. Ta un kuenta di gai ora cu hende bisa cu lagando un yu cu kaba di nanse drumi hopi serca bo cu bo ta malkrie. Bo no por malkria un yu den su prome lunanan pasombra su mente no ta kapabel di korda kousa i konsekuensia. Pues e yu lo no korda cu si e drumi hopi banda di su mama of tata, ku e lo kustuma cu esaki. E yu por bira intrankil ora cu e yora. Ademas kramp na barika, soledad of hamber por trese intrankilidad serca e yu.


text:
Kralendijk – Kiko bo ta pensa di bo kas y bo bario di residensia? Unda abo ta traha i unda bo ta rekreá? Kua lugánan tin balor pa bo i kiko abo ta haña importante pa e desaroyo espasial di Boneiru? Esaki ta un par di pregunta ku departamento R&O di Entidat Públiko Boneiru ta hasi pa ku e Plan Preparatorio di Desaroyo Espasial (ROB) nobo.
Eilandsraad a establesé e Plan Preparatorio di Desaroyo Espasial (ROB) kasi 11 aña pasá. E plan ta regulá desaroyo espesial di Boneiru, por ehèmpel unda por traha kas, negoshi òf hotèl. ROB tin enfoke riba preservashon di naturalesa tambe.
Por konsultá e Plan Preparatorio di Desaroyo Espasial riba www.bonaire-ro.nl.
Pa e aktualisashon di e ROB a traha un kuestionario. Siudadanonan por yena e enkuesta akí te fin di ougùstùs. Asina EPB tin mas informashon riba kiko e boneriano ta haña importante. Kiko e deseonan i nesesidatnan ta.
Ta usa e resultadonan di e enkuesta pa balorá e ROB aktual i pa konstruí e ROB nobo. Pa yena e kuestionario ta kosta mas o ménos 10 minüt. Bo kontribushon ta hopi importante pa nos. E enkuesta ta skibí na papiamentu, ulandes i ingles. Por yena e kuestionario akínan: https://bonairegov.com/pa/campagnes-1/artikel/kuestionario-plan-preparatorio-di-desaroyo-espasial-rob.
Lesa tambe:
- Kuater grupo di mucha a sali pa Paraguay pa kompetí den Consejo Sudamericano de Deporte Consude
- Solamente por pasa angua kontra Korona ku sita
- Gang di arte: un trayekto artístiko pa hobennan lokal
- CBS: porsentahe di poblashon di Boneiru ku ta bou di e nivel di pobresa nashonal ta birando ménos
- Despues di un búskeda polis i wardakosta a haña dos persona di edat ku tabata perdí


text:
Vacuna di influenza pa temporada 2019/2020 Ta disponibel na servicio di Malesanan Infeccioso
Vacuna di influenza pa temporada 2019/2020
Ta disponibel na servicio di Malesanan Infeccioso
ORANJESTAD, Aruba – 04 november 2019: Tur aña di nobo entre luna di november pa december ta un custumber cu e grupo di riesgo den nos comunidad ta acudi na Departamento di Salud Publico pa busca nan vacuna contra influenza (griep).
Bou di grupo di riesgo nos ta referi na personanan cu ta na risico pa desaroya complicacionan grave manera bronkitis y pulmonia pa motibo di griep. E personanan aki ta hende grandi riba 60 aña, mucha bou di 2 aña, personanan cu ta sufri di malesanan cronico of malesa di nan sistema respiratorio. Tambe personanan obeso, na estado of cu tin un sistema inmunologico abou door di malesanan manera cancer y HIV.
Influenza ta un infeccion viral cu ta afecta principalmente nos nanishi, garganta y pulmon. E infeccion ta dura generalmente un siman y ta caracterisa su mes door di sintomanan manera keintura, dolor di musculo, malestar general, tos seco, dolor di garganta y rinitis. E virus cu ta causa influenza ta wordo transmiti facilmente di un persona pa otro door di particulanan cu ta wordo expulsa den aire na momento cu un persona cu influenza/griep tosa of niester.
Departamento di Salud Publico kier informa comunidad completo, pero cu extra atencion na e grupo di riesgo cu e vacuna contra influenza ta disponibel na nos servicio di malesanan infeccioso. Esnan cu ta cay bou e grupo di riesgo por pasa busca nan vacuna completamente gratis cu nan carnet di AZV y un recept di nan docter di cas. Adulto riba 60 aña por haya e vacuna completamente gratis presentando solamente cu nan carnet AZV y esnan cu no ta cay bou e grupo di risico pero kier e vacuna por haya esaki na un balor di Afl 20,- . Orario pa vacuna ta di dialuna pa diabierna for di 7:45 – 11:45 y 13:15 – 15:30.
Alaves Departamento di Salud Publico ta recorda cu e miho manera pa preveni influenza ta door di tene cuenta cu e siguiente medidanan preventivo: vacuna contra influenza y evita contacto di cerca cu personanan cu ta malo; si bo ta malo keda cas; tapa boca ora bo ta tosa of nister; desinfecta man of laba man frecuentemente cu habon; purba di no mishi cu bo wowo, nanishi ni boca y mantene custumber saludabel manera drumi suficiente, sea fisicamente activo, bebe hopi likido y come alimento nutritivo y saludabel.
Pa mas informacion por tuma contacto cu servicio di Malesanan Infeccioso di Departamento di Salud Publico na 5224200.


text:
ATIA y AHATA a tuma nota cu no tin hopi informacion saliendo di gobierno referente e negosiacionan cu Hulanda, ni tampoco riba kico ta e plan pa Aruba despues di December 2020. Despues cu gobierno a logra yega na financiamiento te fin di aña, ta parse cu no tin urgencia pa yega na un acuerdo cu Hulanda, cual ta sigi crea un incertidumbre enorme bou di sector priva.
E financiamento local no ta solamento costa pueblo mas pa motibo di e interes mas halto, pero tampoco por cubri e buraco cu ta keda den presupuesto.
Den sector priva, companianan ta prepara nan presupuesto pa e siguiente aña mas tarda den e ultimo kwartaal di aña. Lamentablemente, sin transparencia den loke por spera den 2021, ta hopi dificil pa prepara un presupuesto cu por refleha realisticamente e aña financiero di un compania y con grandi e riesgo pa e compania ta den 2021. E anuncio cu lo sigi e loonsubsidie te cu December 2020 ta bon noticia, pero no ta kita afo, cu mester sa kico lo pasa na 2021 lo mas pronto posibel. Mester ofrece perspectiva pa nos economia haya e impulso necesario.
E hecho cu gobierno a logra sigura financiamento te cu luna di December di e aña aki, no ta motibo pa sinta man crusa te ora e siguiente necesidad financiero yega. Den e cuadro aki, tin hopi trabou pa hasi pa sigura cu sector priva ta sobrevivi e crisis y asina por sigura e maximo empleo posibel bou di e circumstancianan nobo cu nos ta bibando aden. Mester ta realistico y acepta e hecho, cu hopi hende lo perde trabouw, pero si no duna companianan un chens di restructura, e cantidad di hende cu lo perde trabouw lo ta dobbel of mas.
Ademas, mester concentra no solamente riba sigura financiamento pa por paga e empleadonan publico, FASE, loonsubsidie, etc, pero na mes momento mester enfoca riba esfuerzonan pa wanta y reactiva nos economia mientras cu ta reduci e gasto di aparato gubernamental.
ATIA y AHATA tabata hopi activo den e esfuersonan pa yuda miembronan y pa yega na ayudo financiero di gobierno durante e crisis, por ehempel subsidio di salario. Ademas, ambos gremio constantemente a ofrece otro sugerencianan y recomendacionan, a boga incansablemente pa flexibilisacion di ley laboral, y a aporta na e Masterplan di gobierno. Consecuentemente, ATIA y AHATA ta lamenta cu ainda no a haya contesta riba varios pregunta/peticion hasi na gobierno. Algun di esakinan ta lo siguiente:
Den e tempo dificil, comunicacion ta e instrumento esencial pa crea transparencia, confiansa, perspectiva y pa yega na solucionan cu lo beneficia Aruba en general. ATIA y AHATA semper a y lo keda dispuesto pa dialogo y duna asistencia na tur gobierno pa traha na beneficio di Aruba.
And hear the latest insights from our global network of founders, investors and advisors.


text:
Minister Glenbert Croes a manda cobra un ciudadano mas cu 3 mil florin cu el a ricibi na bijstand sin cu e tabatin derecho riba dje. Sinembargo, pa motibo cu e procedura no tabata bon haci, Corte a dicidi cu Gobierno (minister) no tin base legal pa cobra e ciudadano e placa aki. Den un decision di dia 5 di juni 2019 minister encarga cu Asunto Social a cobra un ciudadano e suma di 3785 florin.
Gobierno a subi e bijstand di e ciudadano na december 2018, te na e suma di 1715 florin pa luna. For di februari 2019 te cu 31 di maart 2019, e ciudadano tabata traha den un tienda (dos luna). Dia 5 di juni 2019, minister a para e bijstand aumenta entrante prome di mei 2019. Den un decision di e mesun fecha, a exigi e ciudadano pa paga e suma bek cu el a cobra for di 1 te cu 22 di december 2017 y for di 1 di februari 2019 te cu april 2019, cu a yega e montante total di Afl. 3.785,-. E ciudadano a entrega obheccion dia 9 di juli 2019.
A bay Corte unda a dicidi cu mester trata e obheccion di nobo
E decision recien di Corte a bisa cu den ley ta para cu pago bek di bijstand cobra ta posibel solamente den caso cu e pago tabata indebido. E minister a duna ordo dia 5 di juni 2019, pa para e pago entrante prome di mei 2019. Ningun caminda a sali na cla cu e decision, unda cu a paga bijstand na e ciudadano, a cambia prome cu e fecha aki riba menciona of hala aden.
Gobierno kier a cobr’e bek pa motibo cu den e periodo en cuestion e tabatin un otro entrada. Pero ningun caminda ta mustra cu den e periodo ey a hala e bijstand aden of a cambie y el a sigui haya su pago normal. Pues, no por bisa cu tin un decision tuma e tempo ey y toch el a sigui hay’e. Minister Glenbert Croes a tuma e decision despues. Pues no por cobra e ciudadano nada ya cu den e caso aki e culpa ta cerca Minister Glenbert Croes mes, cu no a tuma e pasonan necesario mesora.
Departamento di Asuntonan Social a drumi den luz berde
Hopi biaha, e critica ta bay mesora na e minister encarga y cu ta politicamente responsabel pa e decisionnan. Pero, e berdad ta cu no ta minister ta manda carta y ta tuma decision. Conseho mester bin prome for di e departamentonan encarga, cu hopi biaha ta incapas pa conseha gobierno na un forma drechi pa evita cu minister ta keda perde caso tras di otro asina. Ta laga mucho tempo pasa sin tuma decision y awor por mira cu na final, hues ta laga e caso cay y ta considera cu gobierno mes a faya de su maneho.


text:
E achudant di Gobernador di Kòrsou ta atministrá agenda di Gobernador, e ta kordiná bishitanan di trabou i tambe biahenan di Gobernador tantu paden komo pafó di Reino Hulandes i ta kompañ’é durante esakinan. E ta sòru pa un ehekushon korekto di e protokòl i e ta responsabel pa siguridat di Gobernador.
E aktual achudant di Gobernador ta LTZ2OC (TD) drs. Marie-Louise Westdijk-Verbeek.
Dato di kontakto:
Fort Amsterdam 2
Tel: +599 9 461 2148 of +599 9 511 5293
email: This email address is being protected from spambots. You need JavaScript enabled to view it.


text:
Corsou por bira un ‘hub’ pa exporta energia reusabel. Ya caba tin dialogonan ta tuma luga tocante e topico aki entre mandatarionan di Corsou y Hulanda. E posibilidad ta grandi pa Corsou riba termino por produci combustibel y materia prima a base di energia traha pa medio di molinanan di biento. Esaki a sali for di un reportahe di e organisacion TNO, cu ta splica cu Corsou tin localidadnan excelente den lama pa por produci energia di biento.
E dialogo tocante e posibilidad aki a cuminsa den forma di deliberacionnan entre Minister plenipotenciario Carlson Manuel cu Minister di Asuntonan Economico y Clima di Hulanda, Rob Jetten. Con serio e prospecto akí ta, ta e echo cu den Minister Jetten su reportahe na parlamento di Hulanda ta menciona explicito e posibilidad aki pa Corsou por bira un ‘hub’ den region pa hidrogeno (waterstof). Esaki lo percura pa mas acceso na energia reusabel y pa crecemento economico duradero.Riba pòrtrèt Minister plenipotensiario Carlson Manuel y Minister Rob Jetten.


text:
Na Mèksiko polis a bolbe haña hopi kadaver.
Polis di Mèksiko a bolbe deskubrí diesdos kadaver den e siudat Zitlala, den estado federal Guerrero. Guerrero tin mal fama debí na hopi violensia pa motibu di droga. Den e dianan tras di lomba den besindario di Tixtla a haña nuebe hòmber dekapitá. Nan kurpa sin bida tabata mustra señal di tortura. Na Teloloapan, masomenos 180 kilometer mas leu, a deskubrí tres víktima. Despues a bolbe haña shete kadaver i algun dia despues sinku mas.
Na Guerrero, kartelnan di droga, entre nan mes, ta den un guera pa e rutanan di kontrabanda pa entre otro heroina i kokaina. Na 2014, den e estado ei mes, un total di 43 studiante a disparsé bou di sirkunstanshanan misterioso.


text:
Aratinga Pertinax arubensis, mihor conoci como nos Prikichi ta forma parti di nos naturalesa y cultura pa hopi aña. E ta un sorto endemico di Aruba y ta unico na mundo. Ta un lastima cu awendia nos ta mira menos prikichi ta bula rond. Tin caminda unda antes tawata tin hopi, ya nos no ta mira nan mes mas. Directie Natuur en Milieu (DNM) kier a pone enfasis ariba kico a pone cu nan cantidad a baha y kico por haci pa yuda e especie aki.
Tin varios motibo pa e caida drastico den e cantidad di e parha aki. Pa menciona algun nos ta cuminsa cu expansion di e proyectonan di hotel, cas y e camindanan di dos via. Sin lubida, nos tin cu menciona Boa, e especie invasivo, cu ta causando hopi daño na varios especie endemico di Aruba pa varios aña caba. Tambe e animal domestico pushi ta representa un peliger pa e Prikichi door di su curiosidad of si e NO ta haya cuminda, como tambe e problematica di pushinan abandona y sin doño. Por ultimo e enfasis ta riba e ser humano, cu ta e hendenan cu ta saca e Prikichi for di su neishi. E preguntanan ta keda: pakico? E ta realmente necesario? Pa ken?
Ley cu ta proteha nos Prikichi
Ta strictamente prohibi pa ley pa saca un bestia protegi for y/of strob’e sin motibo den su habitat natural. Tambe ta prohibi pa ley pa mata/ destrui y/of causa daño na cualkier especie protegi. Esey kiermen cu gara y bende especie protegi ta contra ley y ta castigabel. Ademas ta prohibi pa exporta webo di e bestianan protehi. E Ley di Proteccion di Naturalesa (Natuurbeschermingsverordening – AB 1995 no. 2) articulo 4, inciso 1 ta specifica esaki, pero tambe articulo 5, 6 y 7 ta duna mas splicacion. Den Decreto national proteccion di flora y fauna di Aruba, tin poni e nombernan di e especienan protehi unda e Prikichi ta specifica.
Tene cuenta cu un parha den un haula no ta yuda na ‘conservacion’ di esaki. Al contrario, e ta causa cu e Prikichi di Aruba ta den peliger di extincion y por disparce completamente. En general un parha domestica tin poco oportunidad di sobrevivi den mondi como cu nunca e la siña kico pa come ni con pa defende su mes.
Kico por haci pa yuda e especie crece?
Invita e Prikichi den bo cura p’asina admira nan y planta matanan di fruta. Prikichi ta gusta e fruta di seida, dadel cu ta crece na cadushi, boonchi di Tuturutu, shimarucu, mispel y tambe mango.
Entrega un keho y tambe duna un aporte
Si bo tuma nota di hendenan cu ta kibra ley por manda bo keho via www.infraruba.com y lo atende e caso debidamente via e departamento concerni. DNM kier a referi e pueblo na e website dnmaruba.org pa bunita fotonan di e Prikichi y tambe por link na pagina di Parke National Arikok pa asina yena un encuesta pa asina yuda trece nos parha stima bek.
Foto cortesia di Stimaruba y fotografo Michiel Overstegen cu semper ta colabora cu DNM.


text: Recientemente riba invitacion di e Embahador di Reino Hulandes na Colombia, sr. Ernst Noorman, Minister Xiomara Maduro tabata presente na e evento ‘Experience the Netherlands 2 na Colombia. Durante e evento aki companianan Hulandes a presenta nan producto y servicio na e comunidad mercantil di Colombia. Tabata interesante pa mira e toke di inovacion cu tur compania a trece dilanti. Minister Maduro a haci uso di e oportunidad pa combersa un rato cu varios compania di Colombia cu ya caba ta haci negoshi na Aruba. E mandatario a gradici nan pa e confiansa y a extende e invitacion pa mas compania explora e oportunidadnan cu ‘Aruba, La Isla Feliz del Reino Holandes’ ta ofrece pa haci negoshi.


text:
ENTRANTE 1 DI JANUARI 2022, DIP TA DIGITALISA SERVICIONAN
Oranjestad, 29 December 2021 - Departamento di Infrastructura y Planificacion (DIP) cu hopi orguyo ta anuncia cu entrante 1 di januari 2022 lo drenta na vigor diferente servicio nobo digitalisa online pa aplicacion. E proceso aki ta uno cu a tuma su debido tempo pa organisa y prepara pa e por bay wordo implementa. Di e forma aki DIP ta dal un paso importante den modernisa su servicionan na comunidad y alaves haci e proceso mas transparente, eficiente y husto pa e cliente.
Entrante prome di januari 2022 un ciudadano of comerciante por haci uzo di su computer, iPad of telefoon pa subi e website di DIP y haci su aplicacion online mes. E persona of compania interesa por yena e formulario digital disponibel.
E servicionan cu ta wordo digitalisa ta:
Peticion pa un tereno erfpacht residencial.
Peticion pa un tereno comercial den e areanan cu tin tereno disponibel.
Peticion pa permiso di precario.
Tambe por re-inscribi pa tereno residencial.
Pa comunidad ta miho informa di e paso inovativo aki, DIP lo organisa anochinan informativo pa asina un y tur por ta na altura di con pa haci bon uzo di e servicio nobo digitalisa aki cu DIP ta ofrece comunidad.


text:
Segun varios estudio reciente, cu si bo tin como pareha un casa nechi, bo por tin consecuencia grave pa salud. Pero esey no ta tur, ya cu e cientificonan ta recomenda, cu namora di un mahos, si bo kier ta feliz.
Mahos ta di suerte
Pa ta atractivo, ta encera un forsa impulsora, pa haci dieta y busca un curpa delega, segun Andrea Meltzer di Universidad Estatal di Florida. E experto a agrega cu tin un casa fisicamente atractivo, por tin consecuencia negativo pa muher, specialmente si e muhernan no ta particularmente atractivo. E resultadonan a revela cu e obsesion pa dieta, ta afecta e muhernan, conduciendo nan incluso pa desaroya trastorno di alimentacion y otro problema di salud.
E matrimonionan cu homber mahos ta mas feliz
E investigacion a indica cu e matrimonionan cu ta mas feliz, ta ora e muher ta mas atractivo. Pues e expresion di ‘feo, fuerte y formal’ tin hopi di berdad y e rasonnan ta hopi:
1 Seguridad: cu un homber mahos, algun muher ta adkiri seguridad, paso nan ta pensa cu ‘niun hende lo bay cu ne’.
2 Confiansa: e homber menos atractivo ta haci esfuerso y ta laga e muher sinti special, incluso den cama.
3 Autoestima: si e muher ta bunita, e ta cuida su salud, sin obsesion y e homber mester keda recorda su muher, con bunita e ta.


text: E programa di mucha, kaminda tur siman di nobo tin un les nobo pa yuda den e formashon di kada mucha, pa asina nan tambe por ta preparando i formando nan karakternan pa heréda e tera i shelu nobo. Nos sa ku e muchanan tambe lo por tur kos atraves di Kristu-Hesus. P'esei si awe mayor bo tin difikultat den edukashon di bo yu(nan) of bo no sa kiko pa hasi ku bo yu(nan), sintonisa e programa aki tur djamars i djasabara di 16:00 pa 16:20 di atardi pa bo risibi tips nan balioso pa por yuda bo edukakshon di bo yu(nan).


text:
E aña aki, un biaha mas, Departamento di Cultura y Popcorn Club a organisa e Proyecto “Gang di Arte-Dream Dare Do”, caminda hobennan ta haya e oportunidad di haya guia y demostra nan talento.
Gang di Arte (GDA) ta un proyecto di Departamento di Cultura bou di auspicio di Minister di Cultura cu a inicia na aña 2007. Meta di GDA ta pa ofrece un plataforma di arte unda hubentud por expresa diferente disciplina den arte y Dream Dare Do (DDD) ta un proyecto organisa pa Popcorn Club. Meta ta pa crea, curasha y fortalece lidernan hubenil como tambe pa descubri, motiva y engrandece e hobennan cu ta interesa den arte.
Esaki ta di cuater aña consecutivo cu e dos proyectonan aki ta combina hunto y ta siña e hobennan diferente disciplina artistico durante un siman. E hobennan ta entre e edad di 13 pa 20 aña unda nan ta haya tayer di baile, musica, teatro y tambe arte visual. Como cu tur dos proyecto tabata tuma luga tur aña durante vakantie grandi, pa e motibo aki a dicidi na uni e dos proyectonan aki.
E proyecto aki ta encera tambe un intercambio cultural, unda cu Lider y hobenan a bin for di Hulanda, Inglatera, Spaña a uni cu Aruba pa forma parti di e tayernan.
Den e siman di 10 pa 19 di juli ultimo, un cantidad di 125 hoben a ricibi tayernan di e.o. baile di diferente genero, teatro y musica cerca lidernan hoben na entre otro den cantina y e salanan MFR 1, 2, 3 y 4 di John F. Kennedy Education Center, na Plaza Betico y na Incubator na Cas di Cultura.
Despues di e tayernan, den oranan di anochi e participantenan tabata tin diferente actividad social y cultural planea, como tambe un ‘Island Tour’.
E resultado di tayernan a wordo estrena dia 19 di juli ultimo riba e tarima di Cas di Cultura.
Awo lo sigui cu e preparacionnan pa competencia mes di Gang di Arte. E final di e competencia di lo ta 9 di november 2022.
Minister di Cultura ta gradici Departamento di Cultura Aruba y Popcorn Club pa organisa otro exitoso tayer di Gang di Arte-Dream Dare Do. Igualmente ta gradici tur persona cu a duna nan sosten pa e proyecto di GDA y DDD por a logra su meta. Tambe minister ta extende for di awor caba un invitacion, pa bin apoya nos hobenan talentoso den e competencia di Gang di Arte 2022 dia 9 di november venidero den Cas di Cultura.


text:
Oferta di kuido
Menthal Health Caribbean ta duna kuido di salú mental na hóben i adulto na Hulanda Karibense. E tipo di problemátika por varia di un problema simpel ku no ta presentá regularmente te na unu pisá i kompleho. Nos ta traha prinsipalmente ambulante den kooperashon estrecho ku e sistema di sosten formal i informal. Wak nos video.
Nos ta ofresé kuido adaptá na nesesidat di e kliente. Nos ambishon ta pa drecha e kalidat di bida di e abitantenan di Hulanda Karibense. P’esei nos ta brinda tur hende – di grandi te chikí – kuido di salu mental di alto kalidat. Bon kuido pa nos ta nifiká ku no únikamente nos tin bista riba e salú i bienestar di e kliente, pero ku nos tin bista tambe riba e influensia di e otro áreanan di bida manera, trabou, bibienda i finansa. Tumando na kuenta ku kada un kliente ta úniko: nos ta brinda kuido personalisá. Mira nos balornan fundamental akinan.
Lesa mas informashon di nos diferente departamento akinan:


text:
Konvoinan di Autobusbedrijf Curaçao awor ta yega te na Kenepa Grandi.
Willemstad – entrante djabièrne 29 di yüli 2022, konvoinan di Autobusbedrijf Curaçao (ABC) lo yega te na kenepa grandi. Esaki ta duna oportunidat na tur ku ke biaha relèks i yega sigur te na laman, por hasi esaki awor ku e servisio di transporte di ABC.
ABC ta ofrese minimo kuater orario di salida for di Otrobanda i tambe for di Kenepa grandi, for di 8:30 di mainta te ku 6:15 di atardi. Pues esaki ta un oportunidat pa asina disfruta ku famia of amigunan den e temporada di vakansi aki.
Tuma nota di e orarionan di salida di e ruta 3C Lagun Knip for di Otrobanda i tambe for di Kenepa grandi, riba ABC su webiste autobusbedrijf.com.Bolbe na e resúmen


text:
Na Hulanda, toque de queda ta extende te cu 2 di maart, esey ta nifica cu durante tres siman no lo permiti pa niun hende sali despues di 9pm sin un bon rason, asina a dicidi e gabinete.
E medida lo bin oficialmente diaranson pa 4:30am. E medidanan por lo tanto ta mesun cos di restriccion, horeca cera y tiendanan no imprescindibel. Esey tambe ta aplicabel pa 2 maart.
Si e cifra di contaminacion ta duna motivo di baha, e toque de queda y otro medida por bira menos. E minister saliente, Grapperhaus, a bisa cu despues di un consulta di minister mas preocupa, no por bisa si e toque de queda tin efecto di menos cifra infeccion.
“Por haci esey despues di dos siman y ainda falta un dia pa hac esey. Pero por wak claramente cu tin menos contacto y bishita anochi, menos movecion”, e minister a bisa.
E conseho di experto da procede cu toque de queda mirando e cifranan ta keda un preocupacion y aparicion di cifranan nobo. Den e ultimo dia a aumenta evidencia cu e medida lo proroga, e prome minister Rutte, a anuncia cu e tabata un opcion serio.


text:
ORANJESTAD,Aruba
Conseho emiti pa CAFT riba presupuesto 2020 ta indica cu 111 miyon florin di entradanan presupuesta – casi 10% di e entradanan total – ta carece di base legal of decision cu ta hasi posible pa Gobierno por haña e entradanan aki, asina Parlamentario Richard Arends a mustra durante conferencia di prensa semanal di partido AVP. “No tin claridad ainda riba e 111 miyon florin aki ya cu e base legal pa por cobra esakinan mester wordo crea ainda. Mayoria di e suma aki ta forma parti di e reforma fiscal y otro decisionnan cu mester wordo tuma ainda. CAFT ta confirma den su conseho riba presupuesto 2020, cu e di dos fase di e reforma fiscal ta mescos cu e prome fase: simplemente un aumento di impuesto pa pueblo, comercio y turistanan sin cu Gobierno a reduci su gastonan di forma structural.
Segun e conseho di CAFT Gobierno ta conta cu un aumento di deviezenprovisie, cu BBO di 6% adicional riba e BBO di 6% existente na momento di importacion, como tambe un aumento di ‘toeristenheffing’ azotando Aruba su pilar economico. Ningun di e cambionan di ley aki a yega Parlamento ainda.
Tambe e conseho di CAFT ta remarka cu empresanan estatal lo mester cumpra e terenonan erfpacht unda nan tin nan facilidadnan y ekiponan. Parlamentario Arends ta hañ’e absurbo cu ademas di paga dividendo na Gobierno cu ta e unico accionista, Gobierno ta pone e empresanan aki cumpra e terenonan unda nan ta estableci. Esaki ta sin conta e extra dividendonan cu Gobierno ta sper di ricibi. Gobierno ta conta cu 60 miyon florin na dividendonan di e empresanan estatal y casi mita di e suma aki ta regarda dividendo extra cu gobierno a pidi. CAFT a indica cu a yega na nan conocemento cu cierto empresanan estatal lo cu a informa cu e gastonan adicional di compra di tereno y dividendo extra aki lo por afecta nan likides.
Den luna di december gobierno a formalisa benta y importacion di e cananbis oil, e asina yama CDB y a a bisa enfaticamente cu esey lo ta e unico forma di cannabis cu lo tin na Aruba pa uso medicinal. Pa tur hende nan sorpresa, Gobierno ta tene cuenta cu entradanan di licensianan pa produccion di cannabis aki na Aruba. Te cu awor no tin nada regla pa hasi esaki posible, no solamente pa e aspecto penal, pero tambe alocacion di tereno na unda esaki lo bay wordo cultiva y controla. Como cu e informacion aki a sali den medionan di comunicacion, lo ta interesante pa haya sa durante tratamento di presupuesto 2020 kico ta e condicionnan y for di ki fecha esaki a wordo duna.
Parlamentario a remarca cu hopi biaha ta e aspecto medicinal, social y penal ta wordo treci dilanti den discusionan publico pa loke ta trata legalisacion di cannabis. Sinembargo ningun hende ta papia ainda kico legalisacion di produccion di cannabis aki na Aruba lo nifica pa Aruba riba mercadonan internacional y e mundo financiero. “Esaki tin implicacionnan serio pa nos mundo bancario y cumplimento cu e sinfin di reglanan pa loke ta trata combatimento di labado di placa. Esaki ta algo cu no ta wordo subraya suficientemente,” Parlamentario pa fraccion di AVP, Sr. Richard Arends a mustra.


text:
Protekshon di mucha
Si den un famia tin problema, un famia por a embolbí hendenan di nan ret sosial òf di instansianan profeshonal. Tin biaha e sirkunstansianan di e mucha i e famia ta asina preokupante ku e yudansa aki no ta sufisiente (mas) Jeugdzorg CN e ora ei por wòrdu embolbí.
Si e instansia aki konsiderá durante un trayekto di yudansa pa hasi un petishon pa un investigashon serka e Voogdijraad CN, e Voogdijraad CN ku e asistentenan sosial por studia si e yudansa ku a wòrdu aktivá, ta sufisiente pa kita e menasa di e desaroyo. E Voogdijraad CN den esei, ta wak for di e punto di bista di e interes di e mucha. Ora akshonnan i resultadonan no ta sufisiente, Voogdijraad CN ta hasi investigashon. For di e investigashon aki por resultá ku mester bini yudansa obligatorio pa e mucha. Voogdijraad CN ta pidi e hues e ora ei pa imponé un asina yamá medida di protekshon di mucha. E medida mas komun ta un ponementu bou di supervishon. Den esaki un tutor di famia ta wòrdu asigná. E famia ta obligá pa aseptá e yudansa aki.


text:
Bon bini na e website di potret y documentonan historico di Aruba. Por medio di e website aki potretnan y documentonan historico di Aruba lo bira disponibel online.
Featured Item
U # 0745
Programa Aruba y su independencia. Sr. Hendrik Croes cu un relato cortico di sucedido y evaluacion di comisión di 7 na Boneiro. (motibo di a bandona…
Featured Collection
Getuigenissen van de officieren en onderofficieren van de Schutterij en het Vrijwilligers Korps Aruba.
Getuigenissen van de officieren en onderofficieren van de Schutterij en het Vrijwilligers Korps Aruba. Op Aruba waren voor 1940 twee…
Featured Exhibit
You have no featured exhibits.
Recently Added Items
U#0348
Nos por haña un bista di e trabounan cu e Douaneronan ta haci na aeropuerto.
Jegada di turistanan na Aruba.
Accion di Immigracion na diferente…
U#0265
Manifestacion Cultural cu cantantenan y gruponan di baile local.
U#0929
Firmamento di tratado di aviacion entre Aruba y Panama.
Training di servicio na Post kantoor.
Dia di la Reina (koninginnedag)


text:
Pa Athur Sealy
Despues di 10-10-10 Bonaire komo Entidat Públiko a konosé tres elekshon pa konseho Insular Den tur e tres elekshonnan por a mira kiebro den partido òf den koalishon ku konsekuensia pa konstelashon di Kolegio Ehekutivo. Den e periodo di 2011-2021 tabatin kiebro den koalishon i den partidonan.
Den e periodo 2011-2019 UPB a bai di kuater asiento te dos asiento, pero a keda forma koalishon i keda den Kolegio Ehekutivo. Den e konstelashon aktual di Konseho Insular tin un kiebro den MPB. Ta parse ku un koalishon di sinku ta mas fuerte ku un koalishon di seis.
Un punto remarkabel ta ku tantu despues di elekshon di 2011 i di 2019 nunka a eksplorá un koalishon basá riba shete miembro den Konseho Insular a base di resultado di elekshon. E pregunta ta: Ku kua mayoria, sinku òf shete, pueblo ta mas enbolbí i mas mihó sirbí. den gobernashon di Bonaire? Mi ta spera ku ta bini un debate riba e punto aki. Ami ta partidario pa un koalishon di shete i no di sinku.
Den un koalishon di sinku òf un partido ku mayoria di sinku, interes personal i di partido ta mas importante ku interes general. Den un koalishon di sinku e peso pa no kita sosten ta grandi ku e konsekuensia ku Kolegio Ehekutivo ta haña e poder na lugá di konseho Insular. Den koalishon di shete por skohe pa un Kolegio Ehekutivo personanan íntegro, ku bon reputashon i respetuoso ku nunka a figurá riba un lista polítiko.
Di mes nan lo buska profeshonalnan i no kolaboradónan mará na un partido polítiko manera ta e kaso awor. Miembronan di Konseho Insular tin mas libertat pa trese nan opheshon di konsenshi dilanti sin sinti e preshon di partido i ta keda loyal na programa di partido i akuerdo di gobernashon.


text:
Boegoeroei: Diadomingo den careda 1 or di marduga a surgi un discussion entre dos dama na Fermin’s Bar.
E discussion entre e dos damanan a bay completamente for di man na momento cu un di e damanan aparentemente un trahado lo a bay den cushina, pasa man pa un cuchiu y corta e victima na su lomba.
Varios unidad di polis a presenta na e sitio y a detene e dama agresor y mesora polis a transport’e pa Warda di Shaba.
E victima no tabata tin mester di asistencia medico mirando cu ta un corta chikito e la haya na su lomba.
E motibo di e discussion no ta conoci.


text:
Santa Barbara Resort ta sera su portanan temporalmente.
Willemstad - Den un komunikado, Santa Barbara Resort a anunsiá ku e hotèl lo sera su portanan pa 12 te 18 luna. E situashon finansiero di e hotel tabata kritiko kaba durante di e último dies (10) añanan i awor debí na e situaron di COVID-19 e situaron a empeorá. Konsiderando e situashon aktual e hotèl no ta mira ku por lo pronto nan lo bai risibí bishitantenan for di e merkado merikano, komo tal a opta pa sera e hotèl temporalmente. Ku siere di Santa Barbara Resort, 300 trahadó mas lo pèrdè trabou na Kòrsou.


text:
Minister Dangui Oduber a reuni cu Hunta di Directiva di HOH y specialista Casseres
ORANJESTAD – Diamars mainta minister di Salud Publico sr. Dangui Oduber a continua cu su reunionnan den cuadro di gabinete Wever-Croes 2 y e secondo termino di minister Oduber. E biaha aki a reuni cu hunta di directiva di Hospital sr. Jacco Vroegop conhuntamente cu specialista dr. Casseres pa di e forma aki comparti e vision y maneho cu minister Oduber ta desea di hiba pa cu Salud Publico.
E enfoke di minister Oduber ta continua riba e mehoracion di cuido, baha e listanan di espera serca di e specialistanan, amplia e capacidad di cama nan den e unidad di cuido intensivo. Tambe lo bay inverti den un plan di accion pa ehecucion di e plan nacional di prevencion y tambe bin cu un clinica pa combatí obesidad. Esaki ta pa yuda e personanan obeso dor di ofrece nan guia por medio di un trayecto pa asina percura pa nan por mehora nan salud y hiba un bida mas saludabel cu e meta pa preveni complicashonnan di Salud pa motibo di obesidad. Tur esaki lo ta posibel via un track and trace system cu pronto minister Oduber lo elabora riba dje. Minister Oduber ta contento cu hospital tambe ta comparti e mesun maneho y vision aki.
E mandatario a menciona cu COVID 19 a trece un peso sobre natural riba nos hospital. Hospital continuamente tabata bou di presion desde e prome dia cu Aruba a haya su prome casonan di COVID 19 na maart 2020. No obstante esaki minister Oduber ta sumamente gradecido cu e excelente cuido y servicio cu hospital di Aruba a brinda y ta brinda continuamente na tur pashent. Minister ta di opinion cu Aruba ta orguyoso di tur e first liners nan cu a trata tur e pashnt nan di COVID 19 den un tempo hopi dificil y a traha oranan largo. Aruba su hospital tin escasez na personal, pero danki dios Gobierno Hulandes, secretario di estado Blokhuis a manda personal di AMI pa yuda Aruba su hospital durante su temponan mas dificil asina e mandatario a trece dilanti.
Minister Oduber a sigui bisa cu na e momentonan aki e situacion na hospital ta un tiki mas mihor mirando cu e cantidad di casonan di COVID 19 ta bahando. Danki na esaki tin menos hende tambe cu ta hospitalisa pa COVID 19 bahando asina e presion riba nos hospital. Minister Dangui Oduber a keda hopi satisfecho con e reunion a bay, e tabata uno hopi fructifero. Esaki ta debi cu den liñanan grandi e pensamento, vision y maneho di ministerio di Salud Publiconta cuadra cu esun di Hospital.
Finalmente Minister Dangui Oduber a keda hopi contento di e bon cooperacion cu tin entre ministerio di Salud Publico, gerencia di hospital y specialistanan cu a keda representa pa dr. Casseres. Pa tin alineamento den e maheho cu lo mester wordo hiba a haci palabracion pa haci e tipo di reunion nan aki na un manera mas frequente pa asina e maneho y vision di aña 2021-2025 wordo ehecuta.


text:
Willemstad/Kralendijk- Biaheronan ku ta full bakuná ku ta bia sea for di Boneiru òf Aruba pa Kòrsou, for di 3 di yüni 2021 no mester hasi ni tèst di PCR, ni tèst antígeno mas ora di biaha pa Kòrsou.
Ku esaki, e asina yamá ABC-bubble ta bèk na vigor. Ainda tin sierto eksepshon i rekesito si. Por ehèmpel mester a pasa e di dos bakuna por lo ménos 2 siman promé ku e fecha di biahe.
Siman pasá gezaghèber Rijna a partisipá kaba ku biaheronan ful bakuná for di Aruba i Kòrsou ya for di promé di yüni lo no mester hasi tèst di PCR mas pa por drenta e isla. Den e kaso aki tambe ta konta ku mester a pasa e último angua por lo ménos 2 siman promé ku e fecha di biahe.
Rekuperá
Personanan ku a keda infektá ki despues ta pasa 1 angua, tambe ta wòrdu konsiderá komo kompletamente bakuná pa loke ta trata biahamentu.
E suavisashon aki, lo wòrdu aplaudí pa hopi biahero ku a keda konfrontá pa hopi gastu adishonal na momentu di biaha for di Boneiru pa Kòrsou òf Aruba, bin bèk.


text:
KRALENDIJK- Ya por a spera esaki en bista di e kontagionan di Covid-19 na Boneiru ku no ta bahando: Kòrsou a agregá Boneiru na e lista di paisnan di ‘riesgo hopi haltu’.
Ku esaki, biaheronan for di Boneiru ku ta biaha bai Kòrsou, no mester hasi solamente un tèst di PCR, na lugá di un tèst antígeno ku tabata akseptá te awor aki, pero awor biahero mester hasi ámbos un PCR promé ku e dia di biaha, siguí pa un tèst antígeno despues di tres dia ku a yega Kòrsou.
Nivel di kontagio
Mientrastantu e nivel di kontagio nobo ta sigui haltisimo na Boneiru. Ounke ku ayera tabata tin ‘solamente’ 6 kaso nobo mester remarká ku ta 50 hende so a pasa tèst. Esaki ta nifiká ku 12% di e tèstnan a sali positivo. Pa djasabra tin 13 tèst ku a sali positivo riba un total di 87 hende ku a tèst, o sea 15% a sali positivo. Manera por mira, e porsentahe di tèst positivo no ta mustra ni komienso di un tendensia di baha.
Entretantu departamentu di Salubridat Públiko ta manera ‘riba un rùst’ i no ta parse di ta den un estado di alerta. Tur dia ta saka e mesun komunikado pa prensa, skibiendo ku ‘e fuente di e kontagio ta konosí’. No ta sali duna ningun splikashon, ni tampoko análisis ta kiko tin tras di e sifranan haltu aki, i kon ta spera di baha esaki.


text:
ORANJESTAD,Aruba
Relaciona cu Corona virus, Parlamentario Mervin Wyatt-Ras a dirigi 20 pregunta na minister Chris Romero encarga cu sector primario.
Segun e parlamenrario Corona virus tin consecuencianan devastador no solamente pa nos salibridad publico sino tambe pa loke ta trata Aruba su finansas publico, economia y tereno social. Turismo, nos pilar economico principal (90% di nos entrada) a haya un sla duro. Tur hotel a sera y trahadornan a wordo manda cas sea cu vakantie o sea definitivo. Alrededor di 25.000 trahador lo keda sin trabou. Esaki lo tin consecuencianan directo pa e famianan aki por cumpli cu nan prome necesidadnan, manera awa, coriente y cuminda.
Gobierno a priminti di yuda e trahadonan. Sinembargo awor ta resulta cu nan mester cumpli cu diferente criterio. Alavez tin un grupo cu ta cu no lo bin na remarca pa yudansa. Nan ta cai “tussen wal en schip”. E grupo aki ta consisti di esnan cu prome cu e crisis no tabatin no trabou ni un bijstand. Tambe ilegalnan lo pasa den tempo dificil. Por lo general por bisa cu un y tur ariba nos pais lo sinti consecuencianan di e crisis aki.
Un economo Caribense, Marla Dukharan den publicacion di Forbes a prognostica cu e region Caribense lo perde mas o menos 83% di su entradanan. Esaki por afecta reservanan y por tin consecuencianan serio pa e paisnan cu ta hopi dependiente di importacion di productonan agrario. El a senjala cu nos tin di haber cu un crisis di salud, poco o hasta zero actividadnan economico, mercado financiero cu ta varia, falta di confiansa den inversion, huida di capital, entradanan di impuesto nihil of abou, prijsnan mas halto ainda, falta di productonan y mas demanda na mechanismonan di ayudo social. Lo tin un dado momento scarsedad na placa y demanda mas halto na cuminda y productonan di primer necesidad. Pa paisnan cu ta dependiente di Estados Unidos pa nan fruta, berdura y otro productonan esaki lo por tin consecuencianan grandi si tin un Shot Down di e pais aki pa exportacion. Pa preveni hamber y mas pobresa ta bira tempo pa bai inverti den technologianan di agricultura na beneficio di cambionan climatologico y cu ta bentahoso pa atende cu e crisis. Dor di esaki nos poblacion lo por bira menos dependiente di importacion y lo por bai produci propio productonan y hasta por activa otro tipo di servicionan y iniciativanan. Nos mester tin un “open mind” pa por atende cu retonan (mundial) den futuro.
Parlamentario Wyatt-Ras ta di opinion cu awor ta e momento pa wak con por stimula un otro desaroyo den nos pais, cu ta haci nos menos dependiente di turismo.
El a haci 20 pregunta na e minister. Entre otro si/con e lo bai inverti den tecnologiananan di agricultura, kizas cu sosten di TNO Delft. El a puntra ki otro tipo di dienstnan of servicio of otro actividadnan lo por stimula? Si lo otorga terenonan (huurgrond) pa agricultura na ciudadanonan,
con pa yuda agricultornan existente y esnan nobo sin ”redtape” pa bai produci cuminda pa nos comunidad.
Con por traha hunto cu WEB NV pa implementa un palabracion haci ya caba den gobernacion anterior pa un tarifa special pa awa pa agricultornan y si por haci mas hunto cu WEB NV pa nan entrega awa gratis of na un bon prijs pa nos hendenan cu ta planta. Wyatt-Ras ta interesa pa sa con gobierno lo bai stimula famianan pa planta den nan propio jardin y con lo concientisa nos hobennan encuanto e importancia di planta simianan local y ki rol sta. Rosa lo tuma den esey. Wyatt-Ras ta spera di por haya contesta ariba su preguntanan.


text:
Pa motibo di e pandemia di Coronavirus, na cuminsamento di 2020, A.T.A. hunto cu TPEF, Tourism Product Enhancement Fund, a haya nan ta corta den e proyecto di bari di sushi rond di Aruba pa falta di fondo. Den preparacion pa re-introduccion, a uni cu Aruba Hotel & Tourism Association (AHATA) pa negocia, evalua diferente opcion y re-inicia e programa pero di un manera diferente. Cu esfuersonan haci, A.T.A. ta contento di anuncia cu A.T.A. lo instala 10 bari di sushi nobo na diferente playa. AHATA lo percura pa 2 y TPEF pa un total di 10 bari di sushi. Esaki ta un programa piloto di un aña cu un proveedor nobo, Metabolic Foundation, cu ta conoci pa e proyecto di reciclahe di plastic, esta “Plastic Beach Party”.
Pa yega na scoge un instancia pa e proyecto di bari di sushi, Aruba Tourism Authority a contacta diferente proveedor. Loke tabata mas atractivo di Metabolic Foundation ta su programa di reciclahe, reduccion y re-uzo di e diferente tipo di material cu lo por wordo recogi na nos playanan. A.T.A. tin experiencia amplio cu Plastic Beach Party y nan filosofia y esfuersonan pa tres aña caba, como e instancia cu ta recoge tur desperdicio di plastic cu ta wordo genera na oficina di turismo.
“A scoge pa Metabolic Foundation pa nan acercamento holistico y e structura di reciclahe cu nan a crea. Nan ta alinea y sincronisa cu nos metanan pa cu sostenibilidad, reflehando tambe contribucionnan na e concepto di “economia circular””, CEO di A.T.A. Ronella Croes ta splica.
Cada bari di sushi ta traha di palet y tin cuater categoria, cu texto na Ingles y Spaño indicando unda pa deposita cua tipo di sushi: “General Waste” (sushi cu no ta cay den un di e categorianan di reciclahe); aluminium y otro metalnan, plastic, y boternan di glas.
E sushi “general” lo wordo entrega na Ecotech, e metalnan (bleki di refresco, etc.) ta bay Daltra, y e plastic, te cu 200 kilo pa cada bari pa aña lo wordo laba y recicla pa Metabolic Foundation. Cu 22 container instala, e cantidad di plastic cu Plastic Beach Party ta bay recicla ta alrededor di 4.400 kilo pa aña.
Pa loke ta e productonan local den boter di glas, manera Rom Palmera, Kombucha, y productonan di The Tropical Bottling Company of Aruba (Balashi, Mango Magic, Chill), Metabolic Foundation lo percura pa entrega nan na e companianan concerni pa recicla.
Aruba Tourism Authority tambe ta trahando riba un “Adopt-A-Trashcan program”, invitando otro instancia y companianan pa contribui na e proyecto pa provee e servicio esencial aki un biaha mas na mas luganan di interes.
A scoge pa e color blauw pa e barinan pa nan pas y “blend in” cu e color nobo di e palapanan cu recientemente a wordo bunita renoba dor di A.T.A. y cu e color di lama. E color aki, similar na e color aqua cu Aruba ta uza pa su materialnan di promocion; e barinan ta bon visibel, pero toch no ta kita atencion di e elementonan di naturalesa rond di nan.
Aunke tin suficiente espacio den e barinan y e schedule di recogida ta bon planea, por tin momentonan cu e barinan por yena. Aruba Tourism Authority ta urgi usuarionan por favor, den caso cu e bari ta yen, pa no laga saconan di sushi banda di e barinan. Ta pidi pa hiba e saco(nan) na otro bari of container, of hiba nan cas pa tira nan afo, mescos cu ta e caso for di 2020 te cu awo, pa preveni cu cacho, pushi of cabrito kibra e saconan y sushi lo plama tur caminda.
Pa dia 31 di januari e prome 12 barinan lo ta instala na playanan rond Aruba.


text:
Despues di un reunion cu a dura no menos di 8 ora largo na Dominica, den reunion di Caribbean Basketball Federation, a bin e proceso di “Bid” oficial pa ta anfrition di e asamblea general di Caribe y Centro America na luna di maart 2021. Aruba Basketball Bond a gana e bid y como tal lo tene e asamblea general aki otro aña aki mes na Aruba!
Esaki ta bira e prome reunion general di FIBA/CBC organisa dor di organisacion di basketball na Aruba. Tur hende a keda satisfecho cu un aña adelanta directiva di basketball di Aruba, bou presidencia di Kenneth Vrolijk, ya tin tur cos cla pa “host” e asamblea aki na aña 2021. Esaki ta un muestra mas cu Basketball na Aruba ta hayando e reconocemento internacionalmente y FIBA ta reconoce cu Aruba su basketball ta bayendo den e direccion desea.
Kenneth Vrolijk ta encabesa e federacion di basketball na Aruba desde september 2019. For di 2017 e ta den directiva pero aña pasa el a tuma e timon over y na mes momento a bira miembro di e comision di desaroyo di deporte mundial di Federacion Internacional di Basketball (FIBA). Su entrada den e federacion mundial ta duna Aruba hopi mas oportunidad y acceso na fondo pa desaroyo, conocemento y ekipo.â
A funda Aruba Basketball Bond âdia 26 di âjâanuari âna aña 1952â y âactualmente tin 5 club miembroâ. Nan ta:â
- Aruba Jrs
- SUF Stealers
- De âVâuyst Impact
- CEO Dream Basketball
- SV Estrella
âOficialmente âAruba Basketball Bond tin registra mas di 300 atleta cu ta pâaârticipa den campeonato pero tambe tin esunnaânâ cu ta hunga na diferente parke sin cu ta registraâ.â
âSi Bo ta interesa pa hunga basketball, subi e pagina di Facebook di ABB na https://www.facebook.com/ArubaBasketballBond/â y nan mes lo yuda Bo pa hinca Bo den contact cu un di e 5 ekiponan activo. Probablemente esun mas cerca di Bo cas.â Basketball ta un deporte di disciplina, hopi accion y movecion, cu ta bon pa bo salud y ta aumenta bo spirito di kier sobresali y gana!â


text:
Fundacion 1403 ta sumamente contento di anuncia cu den luna di maart tur scol basico, secundario, intermedio y superior lo ricibi un copia di e publicacion ‘The Archaeology of Aruba: The Pictographs and Petroglyphs’ pa nan biblioteca.
Ya e prome dialuna di maart Sr. Francisco Croes, na kende e buki aki ta dedica, a cuminsa pasa personalmente na e scolnan pa entrega e regalo y motiva esnan encarga pa haci esaki disponibel pa e alumno y docentenan den e bibliotecanan di e diferente scolnan.
Entre e scolnan cu a ricibi nan ehemplar caba tin Colegio San Antonio, Colegio Conrado Coronel, Maria School, Cacique Macuarima School, Colegio San Hose, Colegio Laura Wernet Paskel y Scol Dun’un man. E buki ta ideal pa uza como fuente di informacion pa desaroya material pa materianan manera historia, geografia, ciencia y arte.
E regalo aki ta posibel danki na un Proyecto di Partnership Comunitario (‘Community Partnership Project’) den contexto di e Metanan di Desaroyo Sostenibel (‘Sustainable Development Goals’) di Nacionnan Uni, cu F1403 y su partnernan a organisa na november/december ultimo. Esnan cu a cumpra un buki den e periodo aki a pone nan nomber riba un sticker cual a ser poni den e buki cu ta regala un scol.
E partnernan envolvi den e proyecto aki a haya un invitacion pa compaña Sr. Francisco Croes na diferente scol durante e luna, enfatisando asina cu e exito di e proyecto aki ta danki na un esfuerso colaborativo di varios institucion.Riba e pagina di Facebook di Fundacion 1403 por sigui henter luna e entrega na e scolnan. Un cantidad limita di buki ta disponibel ainda pa benta na Museo Arqueologico Nacional Aruba (MANA) y na e librerianan De Wit & Van Dorp y Plaza Bookshop.


text:
Kontakto
Outoridat Marítimo di Kòrsou
Maritime Authority of Curaçao(MAC)
Maritieme Autoriteit Curaçao
+5999 839 3366
+5999 560 1089
Kaya Afido z/n, Seru di Mahuma
management@maritimecuracao.org
www.maritimecuracao.org
Outoridat Marítimo di Kòrsou
MAC ta registrá, sertifiká i inspektá barkunan ku ta operá riba nivel internashonal i ta kontrolá aktividatnan marítimo den nos awanan. Tantu di nos mes barkunan (vlaggenstaat) i di barkunan stranhero (havenstaat). Nos ta chek si tur papelnan i sertifikadonan ta na òrdu i válido. Si nan no ta na òrdu MAC ta disidí si e barku ta wòrdu detené òf ta haña un tempu definí pa drecha e fayo(nan). MAC ta duna konseho na Minister di Tráfiko, Transporte i Planifikashon Urbano pa e por duna pèrmit pa aktividatnan marítimo tuma lugá den nos awanan teritorial.
Pa loke ta nabegashon lokal, esaki ta kai bou di responsabilidat di Capitania Marítimo (Havenmeester) di Kòrsou.
Rondó di Kòrsou tin un zona di maksimal 200 mia nóutiko kaminda nos leinan marítimo ta na vigor. Minister a apuntá MAC pa manehá e zona aki i duna pèrmit na esnan ku ke konstruí den laman òf hasi aktividatnan marítimo riba laman


text:
Den nomber di Esposo Sr. Ronald Casuela, yiu nan y nieta nan y demas famia di nos defunto stima Sra. Maria Casuela-Anthony kier a gradici tur esnan di un manera of otro a brinda sosten, consuelo y fortaleza durante e enfermedat, fayecimento y su entiero:
Sra. Maria C. Casuela-Anthony
Cariñosamente jama:
Ija
*25 Maart 1944 – †23 October 2022
Alabes nos kier a manda palabranan di gradicimento na personal di hospital Dr. Horacio Oduber, specialista nan, Doctor y enfermera nan di Aruba y di Colombia cu a yuda nos cuida nos ser keri semper.
Tambe un palabra di Gradicimento na Pastor Rafi, Eltienne Yarzagaray tur Amistad, bisinja, conocirnan. Tambe famia nan na Aruba y den exterior.
Na Aruba Bank nv pe sosten duna na nos famia durante e momento nan asina dificil.
Gradicimento tambe ta bai na tur esunan cu a manda flor, krans, yamadanan, mensajenan via Whatsapp, Facebook y e gesto nan bunita cu nos por a ricibi.
Danki especial na Ad Patres Funeral Home y Crematorium pa nan tremendo servicio.
Alavez nos kier hasi invitacion pa companja nos pa 3 Santo Sacrificio di misa di descanso y alma di nos difunto stima. Cual lo tuma lugar na Misa Santa Theresita na San Nicolas
Fecha nan lo ta:
Diabierna: 28 October pa 6:00 pm
Diadomingo: 30 October pa 10:00 am
Diaranson: 2 November pa 6:00 pm
Boso presencia lo ta altamente aprecia.
Cu nos difunto stima sosega na Paz den braza di su Creador


text:
ORANJESTAD – Diahuebs atardi minister di Turismo & Salud Publico, Sr. Dangui Oduber, hunto cu minister di Transporte, Integridad, Naturaleza y Asuntonan di Adulto Mayor, Sr. Ursell Arends, tabata presente na celebracion di Hospice Atardi su di cuater aniversario. Na Hospice Atardi ta caminda cu nan ta ofrece cuido den ambiente di hogar. Un team di boluntario, enfermero y dokter di cas ta duna cuido y sosten na personanan cu un malesa severo pa cual no tin cura mas y cu a yega nan etapa final di bida.
Na hospice tin cuido 24 ora pa dia. E boluntarionan cu ta yuda cu cuido personal ta haci loke famia na cas tambe lo haci por ehempel compaña e huesped, yuda cu su cuido personal diario, scucha y combersa cu e huesped y tambe cu su famia y tambe t’ey pa e huesped na momento cu su pareha, famia of amigo no por t’ey.
Segun e mandatario “Nos ta kere den sirbi e ser humano na un manera digno den e ultimo fase di su bida”. Sr. Oduber a enfatisa cu Hospice Atardi no lo por ta un realidad sin e enfermera/o cu ta traha tur dia eynan pa duna cuido y guia. Consecutivamente, e la gradici tambe tur persona cu ta hasi trabou di voluntario. “Emocionalmente e ta un trabou hopi pisa y ta pisa hopi riba cada un di e personan cu ta duna e cuido aki, asina ta danki pa e esfuerso”, Sr. Oduber a agrega.
Sr. Oduber a gradici cada un persona cu ta hasi Hospice Atardi un realidad y kier dunanan pabien un biaha mas cu nan di cuater aniversario. Tambe e mandatario ta motiva cualkier persona cu tin interes pa hasi trabou di boluntario akinan pa tuma contacto. Si bo ta desea di haña mas informacion tocante hospice bo por pasa na Noord Cura Cabai 147 of jama 5840085.


text:
Miembronan di Kiwanis Club of Aruba (KCA) ta druk preparando pa e Charity Gala di 2022 cu tema “Cirque du Soleil” cu ta bay tuma lugar dia diabierna venidero 18 di november den e ballroom completamente nobo di Renaissance Convention Center.
Musiconan confirma ta Buleria, ‘N Fuzion, Tsunami, DJ Edson y pa pone un ambiente total Ataniro ta uni den e line-up. Entretenamento acrobatico confirma ta e famoso RCC Aruba cu lo haci un ‘midnight show’, y Aerial Dance & Performance Aruba cu lo provee baile y actonan aerial durante henter anochi. Huespednan por disfruta di un buffet, open bar pa biña, whiskey, craft beer y mojitos.
E fiesta aki ta e oportunidad mas grandi di KCA pa recauda fondo, pa asina por sostene diferente fundacionnan y proyectonan cu ta conta riba KCA anualmente, manera Fundacion Ban Uni Man pa Cria Nos Muchanan, Fundacion Pa Nos Muchanan, Back to School, Kiwanis One day, Pasco den bo Bario, Traffic Awareness Campaign, Clint Whitfield Outstanding Students Award, Smile Makers y e Panda Book.
Jane Wever-Vermaas, chair di e fundraising committee di KCA:”Pa dos aña largo KCA no por a organisa e gala aki, pues no por a recauda fondo debidamente y mester a pensa otro manera pa cumpli cu nos compromisonan na e diferente organisacionnan.
For di comienso por ripara for di e mercado cu comunidad di Aruba a haya falta di e fiesta aki, nos mesanan di VIP a bay manera pan cayente. Tambe nos por a conta unabes mes riba e sosten di nos socionan cu ta patronisa manera Divino, Cava Aruba, Hodgson Trading, Tropical Bottling, Ellcey Trading y Craft Beer Lovers pa asina aporta na e exito di e fundraising aki. Pa e parti di set-up y decoracion, nos kier extende un danki di curason na Elite Productions, House of Mosaic y Renaissance Convention Center cu ta yudando nos enormemente pa e ballroom di Renaissance keda espectacular!”
E gala caritativo ta bay tuma lugar dia 18 di november na Renaissance Convention Center, di 8:30 pa 2:30. Pa tickets por acerca qualkier miembro di KCA of por manda un email pa prkiwanisclubofaruba@gmail.com.
Kiwanis Club of Aruba ta existi desde 21 di november 1964 y tin como meta principal pa mehora e bida di
muchanan na Aruba. Esaki ta wordo realisa door di organisa diferente proyecto pa recauda fondo,
trabounan boluntario y proyectonan di concientisacion. Pa mas informacion tocante Kiwanis Club of
Aruba por fabor bishita https://www.kiwanisclubofaruba.org/ of nos pagina riba Facebook.


text:
Oranjestad-Gobierno ta trahando incansablemente pa duna cada famia e derecho cu nan merece reconfirmando e mandatario su compromiso pa traha pa un y tur sin excepcion cu un solo fin esta di mehora calidad di bida pa nos conciudadanonan. Pa por logra esaki, den e prome aña di Gobernacion a pone e fundeshi di e siguiente forma:
Departamento Asunto Social
• Crisis Plan Social den colaboracion cu tur actor den tur sector
• A logra apoyo tecnico y financiero di Unicef
• A aloca e suma aproba pa Parlamento den un Fondo Presupuestario (Begrotingsfonds) pa sigura cu e suma aproba ta keda disponibel
• Number di telefon di DAS a bira gratis pa esun cu yama
• A aumenta e suma di gasto di entiero na AFL 4000
Dienst Huur en Consumentenzaken
• A inicia cu un reorganisacion total di e departamento aki pa realmente dun’e balor cu e tin den nos Pais cu e meta principal di duna proteccion na nos Consumidornan
• A reviva Fundacion CAS
Bureau Sostenemi
• a haci tur yamada pa e number di Bureau Sostenemi completamente gratis.
• Sostenemi ta bira e meldpunt nacional pa tur caso relaciona cu abuso, negligencia y crisis di mucha.
• den cuadro di e Crisis Plan Social ta trahando duro pa elimina e retraso cu e negligencia di ultimo añanan, a acumula
Departamento di Progreso Laboral
• a elimina e fenomeno di ontheffing
• a introduci un maneho nobo di admision laboral
• ta trahando conhuntamente cu Departamento di Asunto Social pa duna asistencia y apoyo na hobennan den bijstand pa nan por drenta mercado laboral.
• den e cuadro aki a solicita pa cooperacion di Departamento di Asunto Social pa subsidia e gastonan di estudio na Enseñansa pa Empleo pa yuda hobennan cu un ofishi pa nan por haya un trabao
Departamento di Labor y Investigacion
• a anuncia e National Action Plan pa yuda nos hobennan yega na un trabou.
• ta haciendo investigacion di e forsa di nos mercado laboral
• a instititui cu Comision Tripartidista Laboral entre Gobierno, Gremio Comercial y Gremio sindical pa yega na siguridad, bienestar y progreso di tur nos trahadornan
Minister Glenbert Croes ta confirma su compromiso pa implementa e crisis plan social. Y atraves di dialogo social-laboral tripartidista sigui traha riba su meta di aumenta e salario minimo na un forma responsabel y real pa di e forma aki mehora calidad di bida di henter e pueblo trahado y su famia, pa nos siguiente generacionan por tin un futuro cu perspectiva.


text:
Kralendijk – Entrante promé di sèptèmber 2021 a nombra Thijs Verheul komo e Komandante General nobo di e kuerpo di bombero Hulanda Karibense (BKCN). E predesesor di Verheul, komandante general interino Wouter Zitter, a tuma despedida di e kuerpo.
Thijs Verheul (58) ta bini di e region di seguridat sùitost di Brabant, unda el a optené mas di 25 aña di eksperensia den servisio di brantwer. Tambe el a traha pa Komishon Oropeo komo sekretario di e Delegashon Oropeo na Pakistan. Señor Verheul lo dirigí e kuerpo pa un periodo di 3-5 aña.
Lesa tambe:
- Ladronisia di outo na Kòrsou a subi na novèmber, pero tabatin un bahada en general di kriminalidat kompará ku e luna rèkert di òktober
- Gobernador ta risibí Bea Moedt i ta haña un buki di pòtrèt
- Universidat di Wageningen: Santu di Chogogo ta bai laman sin mas
- Habitantenan di Parkietenbos ta pidi ousilio atrobe pa motibu di kimamentu di sushi den Parkietenbos
- Prevení Zika, Dengue i Chikungunya |Aviso pagá


text:
ORANJESTAD; Siman pasa den un encuentro ameno miembronan di e directiva nobo di Aruba Athletic Federation; secretario, sr. Rammy Ramada, tersorero sra. Moraima Luydens y vice presidente, sr. Fernando de Graf a reuni cu Minister di Enseñansa y Deporte Endy Croes. Durante e reunion a papia di diferente temanan di preocupacion manera; e pista di practica deporte cu no ta aproba, e pista tin seis ‘lane’. E Mandatario a expresa cu e pista mester di renobacion y mester wordo amplia cu dos “lane” mas pa por wordo aproba internacionalmente. Den poco tempo e directiva nobo a haci diferente cambionan, renoba e sistema y a crece e deporte di shete club pa diescuatro club y a atrae atletanan nobo di 190 pa 400 atleta.
Minister Endy Croes a sigui bisa cu Aruba Athletic Federation a pidi Gobierno di Aruba pa explora pa hunto cu World Athletics Legacy Program pa inverti pa yega na un manera pa drecha e pista completamente. AAF a presenta algun oferta caba y Gobierno di Aruba kier aporta.
E mandatario a sigui bisa; nos sa cu e stadion mester wordo renoba tambe pa loke ta e infrastructura mes tin un parti di e tribuna mester wordo renoba, yerba mester wordo cambia y e luznan mester wordo drecha pa futbol den combinacion cu e deporte di atletismo. Nos a compromete cu AAF cu nan lo bay haci nan tarea pa wak te unda World Athletics Legacy Program ta dispuesto pa inverti y Gobierno di su banda lo explora tambe pa pone placa disponibel pa yuda drecha e facilidad aki, unda e atletanan por sigui eherece nan deporte miho. Durante e reunion a bin pa dilanti cu AAF tin mester di un “timing system” nobo pero esey nos lo papia mas dilanti ariba dje.
Aruba Athletic Federation ta desea pa nos logra e proyecto aki pa kisas pa 2023 unda cu Aruba por trece Carifta Games y/of otro weganan internacional cu lo hala hopi atencion pa nos isla pero e facilidad mester ta cla prome. “Nos lo traha den cooperacion cu AAF pa por logra esaki”, e Mandatario a finalisa.


text:
For di algun dia Boneiru ta disponé di nuebe mashin di kondon na sitionan sentral. Siman pasá diputado Nina den Heyer tabata presente na momentu ku a pone e promé mashin di kondon riba enkargo di departamento di Salubridat Públiko na Carwash Damrik. E mashinnan tin steker kolorido i por rekonosé nan na e lema ‘Kondon Kuné’. E kondonnan ta kosta $ 0,50 pa unu. E mashinnan ta aseptá solamente quarter. Departamento di Salubridat Públiko ta spera ku e mashinnan di kondon ta sòru pa mas
hende hasi sèks na un manera seif. Hasi sèks na un manera seif por prevení malesa transmití seksualmente (soa), hiv/aids i embaraso (hubenil) indeseá. No ta promé biaha ku e departamento ta dediká atenshon na hasi sèks na un manera seif.
Den pasado e departamento komo parti di e kampaña ‘Sali Seif’ a parti kondon grátis durante karnaval.
A pone e mashinnan di kondon na e siguiente sitionan: Sentro Médiko Sùit, Klínika di dòkter Antriol, Sentro di Bario Nort’i Saliña, Sentro di Bario Amboina, Donkey Beach / Te Amo Beach, Carwash Damrik, Karels Beach Bar, Cozy Place i Toko Magdalena. Na kada mashin por kumpra kuater tipo di kondon di e marka ONE. Ta trata di ONE Super Sensitive, ONE Legend XL, ONE Pleasure Plus i ONE Super Studs. E
kondonnan akí ta kumpli ku e norma di kalidat oropeo. Pa mas informashon:
www.bonairegov.com/pa/habitante/kondon-automaat


text:
Ta registrando un reduccion leve den casonan positivo pero alavez un aumento den “Positivity rate” pa dia, kiko esaki por ta nifica?
ORANJESTAD, Aruba – 04 april 2021: Seccion Epidemiologico di Departamento di Salud Publico cu ta encarga cu monitor di cifrasnan di COVID-19, a bin ta observando un patronchi preocupante den resultado di cifrasnan di COVID-19 pa dia y pa cual motibo ta alerta comunidad riba esaki.
Resultado di e cifrasnan den e ultimo dianan aki ta indica cu e cantidad di casonan positivo pa dia ta mustra di ta bahando. Sinembargo e data aki pa seccion di Epidemiologie no ta bisa unicamente cu e casonan ta bahando, pa motibo cu hunto cu e reduccion den caso positivo pa dia ta observa tambe cu e cantidad di testnan cu ta wordo haci pa dia tambe ta bahando mientras cu e ‘positivity rate’ si ta subiendo. Epidemiologicamente esaki tin un splicacion y esey ta cu; e virus ta plamando den comunidad bou di nos radar na cualkier caminda.
Ta sospecha cu tin hopi persona canando rond cu e virus y no ta test of ta tarda pa bay haci nan test di covid. Cu esaki nos ta referi cu e persona ta keda move rond sin haci un test, kisas pa e no wordo limita di su actividadnan of ta pensa cu su sintomanan no ta di COVID, cu e consecuencia cu e ta sigui pega otro hende cu e virus. E personanan aki cu ta hiba e virus cu nan y ta plamando esaki por ta tur caminda y por ta cualkier persona. Bo por encontra cu e persona aki na bo trabou, den actividadnan social y hasta na misa. E persona por ta bo colega, bo amistad of bo famia. P’esey ta importante pa cada persona sigui mantene su mes na e reglanan y consehonan brinda pa bo propio proteccion y e momento cu bo presencia e prome sintoma parecido na un griep manera dolor di garganta of nanishi ta core pa contact bo dokter di cas pa por haci un test of yama 280.0101. No keda cana cu sintoma of pensa cu loke bo tin no ta COVID, pasobra e por ta COVID y mientras bo ta sigui cana rond, bo ta plam’e.
Pa sigui limita e risico di contagio, mantene distancia di actividadnan social unda tin hopi persona, mantene distancia di 1.5 meter di otro individuo y uza bo tapa boca adecuadamente. Tambe laba bo man frecuentemente, hopi importante prome cu come y evita mishi den boca, nanishi y wowo. E medidanan aki no ta garantisa bo proteccion 100% pero ta yuda minimalisa e risico un poco. Pa e virus di COVID-19 no tin un tratamento, pa virus no tin medicamento y esaki ta e motibo pakico prevencion ta sigui ta asina importante y pa comunidad sigui test mas tanto posibel y mas lihe posibel na prome señal di sintomanan.


text:
WILLEMSTAD – Trahadónan di Selikor a reanudá trabou ayera mèrdia. Gerente interino di e compania di rekohé sushi a logra un akuerdo ku sindikatonan pa loke ta trata un plan di maneho pa disponé atrobe di sufisiente trùk di rekohé sushi.
Aktualmente tin solamente kuater pa seis trùk ta kore, e sobrá djestres trùk ta warda riba piesa pa reparashon. Den hopi bario sushi tin dos siman kaba pará pafó riba kaya.
Ta laga e piesanan pa e djes trùknan di sushi ku a buska últimamente bini ku DHL, pa por kuminsá rápido ku reparashon.
Dia 20 di yüli e sindikato i Selikor ta bolbe reuní huntu pa mira kon e asuntunan ta kanando.
Pa dia mester tin djesocho pa djesnuebe trùk disponibel pa rekohé tur sushi, lokual ku pa simannan largu kaba no ta alkansabel. Selikor a kumpra mientrastantu tres trùk di sushi nobo ku lo entregá den ougùstes.


text:
Durante conferencia di prensa CEO di Oficina di Turismo Ronella Croes a duna di conoce di ta sumamente contento cu nos comunidad a duna oido na e campaña pa vacuna, y cu e total di 65% di nos populacion vacuna awor ta dunando su fruto.
Combina cu e grado di vacunacion cu a tuma luga ultimo tempo den diferente mercado, esaki ta pushando nos recuperacion turistico y economico, principalmente for di Merca. Esaki ta duna indicacion di cu Aruba por ta moviendo di e grado di recuperacion ‘cautelosamente optimista’ pa esun ‘optimista’ pa 2021.
Otro factornan tambe ta pushando nos recuperacion, incluyendo Aruba su mercadeo fuerte. Tambe e sentido di siguridad cu e bishitante ta sinti ora nan bishita nos destinacion. Ademas, e hecho cu algun mercado ta cera ainda of no ta atractivo pa bishita door di un maneho no adecua pa loke ta trata e virus Covid-19.
Tur e factornan aki ta brindando Aruba un grado di recuperacion acelera.Como resultado di esaki, pa luna di mei Aruba a ricibi un total di 70,683 bishitante cu ta 20% turista mas di loke Aruba a ricibi na april 2021.
Aki por deduci cu for di maart 2021 te cu mei 2021 Aruba su turismo a sigui crece na un manera consistente, unda tur luna a mustra un crecemento fuerte (di “double digit”).E grado di recuperacion di mei ta di 80% compara cu mei 2019 – cual tabata e ultimo mei ‘normal’ unda turistanan por a biaha sin restriccion ya cu na mei 2020, Aruba tabata cera pa turismo.
Algo remarkabel ta e hecho cu e cantidad di bishitantenan cu Aruba a ricibi procedente for di Merca na luna di mei, ta yega casi 100% di locual Aruba a ricibi for di Merca na mei 2019.Pa juni Aruba ta spera un total rond di 74.500 bishitante y cu esey Aruba lo por ta cerando e prome mita di aña 2021 cu un grado di recuperacion di 55% compara cu e prome mita di aña 2019.
E grado di recuperacion di e di dos kwartaal di 2021 ta proyecta pa ta 72% compara cu e di dos kwartaal di 2019. Y esaki lo ta un crecemento di 81% compara cu e prome kwartaal di 2021. Pues un recuperacion fuerte!
Cu e resultadonan aki ta proyecta y expectativa actual pa e segundo mita di 2021, ta proyecta un grado di recuperacion total di 68% pa e aña completo compara cu locual nos a ricibi na 2019.
Asina nos lo ta pues moviendo for di e scenario memey cu nos ta yama esun di ‘cautelosamente optimista’ pa esun ‘optimista’. E ultimo aki ta basa riba un tasa di recuperacion di minimo 60% compara cu 2019.
Esaki ta indica cu e recuperacion pa loke ta trata bishitantenan pa nos destinacion ta riba un bon caminda y cu kisas den 2022 of 2023 lo por yega bek na e cifra cu nos a mira na 2019.Esaki lo ta un recuperacion relativamente rapido for di e crisis inmenso aki. Hecho tambe cu Aruba ta adelanta den recuperacion turistico compara cu otro destinacionnan den Caribe.


text:
Deporte
Parse ku a saka afó ku e ta kulpabel den kaso di “Hit & Run”: “Tank” Davis por kai’sera…
E kampeon mundial Gervonta, “Tank” Davis lo por kai’será ya ku parse ku a saka afó ku e tabata esun ku tabata manehá e outo ku den luna di novèmber di aña pasá tabata envolví den un kaso di “hit & run”.
This content is exclusive for members
Register or login to unlock this article
Deporte
Jeremie Frimpong leshoná awe durante training
DOHA (C) – Jeremie Frimpong awe durante trainingnan di e selekshon hulandes a leshoná su ènkel.
E mester a bandoná training di awe mainta.
Esaki a tuma luga ora ku e ta den un duelo ku Wout Weghorst i aki ela sinti dolor na su ènkel drechi.
Mesora ela stòp e training i a bai serka dòkter pa wak kon serio esaki por ta.
E no a hunga ainda den e dos promé weganan i lo mester hasi su debut ainda.
Deporte
Árbitro femenino: Stephanie Frappart promé dama ku lo dirigí wega den un mundial
DOHA (C) – Tur kos ta kla pa nos ban mira e promé dama kende lo flùit un partido den un mundial.
Esaki lo bai ta dia 1 desèmber kaminda e lo bai dirigí e partido Alemania kontra di Costa Rica.
Esaki ta pa promé biaha den historia di mundial ku un muhe ta fluit wega.
Stephanie Frappart a yega di flùit algun weganan internashonal i tambe den Champions Leaque I kopa oropeo.
Na su pais Fransia e ta flùit den Lique 1.
Deporte
Tyler Adams kapitan: Ku nos ta underdog kontra Hulanda no ta nifiká nada
DOHA (C) – E kapitan di e selekshon merikano a reakshoná riba e wega ku nan lo tin djasabra awor kontra di e selekshon hulandes.
Aki nan a ripara ku nan ta e ekipo underdog.
Pues ku esaki ta nifiká ku pa e kronistanan e selekshon hulandes ta e faborito pa gana di nan.
Pero e ta reakshoná i bisa ku nan tin un atvertensia pa e selekshon hulandes.
Tyler Adams ta hopi kontentu ku nan a sigi pa e otro buelta.
Nos a demostrá ku nos por bataya kontra ekipo nan grandi di mundu.
Anto nos lo bai hasi nos bèst pa gana di Hulanda.
Pero nan no mag balotá nos. Den tur wega ku nos hunga nos ta e underdog pero esaki no ta bisa nada.
Nos ta kla pa enfrenta nan djasabra awor ta deklarashonnan di Tyler Adams.
Daily Nobo
Eks presidente chino Jiang Zemin (96) a fayesé
Ministerio di Agrikultura: Na Ecuador a deklará emergensia sanitario pa brote di influenza aviar
Segun presidente Maduro: Venezuela tin serka di $ 30.000 mion blòkia den eksterior
Joe Biden lo reuní ku Lula promé ku su investidura
Hakeem Jeffries lo asumí liderazgo di partido Demókrata den Kongreso
Rapper Jon Tarifa ta kolaborá ku kantante Darren Gardner den ‘When I was Younger’
Parlamentario Rafaela regañá inhustamente
ÁMTENAR NA SOAW A BIBA 7 LUNA DEN UN MUNDU DI ABUNDANSIA
Akshonistanan di Paracetamol i Ibuprofen tabatin problema finansiero na Kòrsou
Abogado Braam a gana kaso di NAf 2.206.846,25 pa Girobank
Trending
-
Sosial6 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal7 days ago
Parlamentario Rafaela regañá inhustamente
-
Lokal6 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal7 days ago
Akshonistanan di Paracetamol i Ibuprofen tabatin problema finansiero na Kòrsou
-
Lokal5 days ago
Abogado Braam a gana kaso di NAf 2.206.846,25 pa Girobank
-
Lokal6 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal5 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal5 days ago
Wes a kondená asesino di beibi den barika di su mama


text:
ORANJESTAD,Aruba
Awe diasabra anochi pa mas o menos 9:45 central ta wordo notifica di un atraco cu a caba di tuma lugar na Jewels in Paradise situa na The Ritz Carlton. Na yegada di e patruya por a compronde cu un rato prome dos hende homber arma a drenta e joyeria y a atraca esaki encuestion. Tur dos atracador a papia spaño . Aparentemente nan lo a los tiro . Di biaha diferente unidad di polis y cu e ayudo di e helicoper a cuminsa cu un busceda pa cu e dos atracadornan. A logra detene e prome sospechoso y te cu awo ta buscando e di dos sospechoso . Den e busceda a haya paar di joyas y paar di cos mas cu a ser utilisa den e atraco. Atraco Team a presenta na e sitio y tambe polis technico pa haci nan investigacion. Slachtofferhulp tambe a presenta.Te ainda no ta conoci cu ki tur nan a bay cune . Cuerpo Policial ta pidi ken cu a wak algo of sa algo yama tiplijn di polos cu ta 11141.


text:
E dos damanan cu diadomingo tabata envolvi den un accidente na altura di ex- Drive-Inn awor ta ser busca pa Warda Nos Costa pa deporta. Ambos ta ilegal! E chauffeur sin rijbewijs Samantha Nadiuska Santana Marquez naci na Venezuela 11-7-1987 y conoci como Carolina di “Patruya 37” diamars a tende cu e no ta haya asilo. Nan a haya un “NO” diamars riba nan peticion pa Asilo. Ta peticion haci despues cu nan a cana varios luna illegal riba nos isla.
Samantha Nadiuska Santana Marquez ta expone su mes como “La Poderosa” riba rednan social. Dia el a yega Aruba a haya 30 dia di estadia y awor tin casi un aña ta cana rond y ta basta den noticia. Definitivamente a keda demostra cu e no mester di asilo y mas bien ta burlando di e sistema. Derecho of no, e peticion di asilo tin su motibonan y den e caso aki e no ta aplicabel pe.
Luzmary Nohemy Irasuquin Montes tambe ta naci na Venezuela dia 23 di November 1990. E tambe a keda deteni diadomingo. Hunto cu e chauffeur bebi a lage bay liber. E tambe a yega Aruba y haya dos dia pa keda. El a bin riba un vuelo for di Corsou. Nunca mas el a sali y e luna aki ta bay haci un aña na Aruba.
Mescos cu Nadiuska, Luzmary tambe a haya un “NO” diamars riba su peticion di asilo. Un caminda a faya na DIMAS. Nan a djis bisanan “NO” y laga nan bay. Mester a prepara Warda Nos Costa pa hibanan mesora. Esey no a sosode. Awor a yamanan bek parce Diaranson pa nan bolbe y ta resulta cu awor no por haya nan.
E mesun damanan cu despues cu nan a sali di Warda nos Costa y riba nan trip a hasta chuercha di nos autoridad. A retanan pa mira ken por sacanan for di Aruba pasobra e ta “La Poderosa”.


text:
Edad Pensioen di Biehes ta Bira 64 Aña
Entrante prome di januari 2022 edad di pensioen di biehes ta bira 64 aña. Personanan cu ta bin na remarca pa cobra pensioen di biehes ta esnan naci entre 1 juli 1958 y 31 december 1958.
Por aplica pa pensioen 3 luna prome cu cumpli edad di pensioen. Tur persona cu ta bin na remarca lo haya un carta na cas cu instruccion con pa aplica.
E asegurado tin derecho riba pensioen entrante e siguiente luna despues cu a yega edad di pensioen.
Pa mas informacion por tuma contacto cu departamento di pensioen via pensioenen@svbaruba.org.


text:
The content originally appeared on: Diario
ORANJESTAD (AAN): Diaranson atardi, e empleadonan di Suriname Airways tabata cla pa cera e gate di abordahe, pero nan a check tur nan datonan y a sinti falta di un pasahero.
A cuminsa yama via e sistema di comunicacion di aeropuerto pa asina wak si por a haya e pasahero cu tabata falta pa subi avion. A resulta cu a bin haya e pasahero, pero sin bida, sinta den sala di espera.
Tin otro pasaheronan cu a wak un persona sinta cu parce a pega soño. Pero a bin constata cu tabata e mesun persona cu e empleadonan di e aerolinea tabata buscando pa subi avion.
Segun informacion cu DIARIO a haya, e persona tabata tin alrededor di 1 ora morto sinta dilanti di e ‘gate’. E lo a haya atake di curason eynan mes y el a fayece.
Informenan ta mustra cu autoridadnan di aeropuerto a atende rapido cu e situacion, pero ya no por a haci nada pa salba e bida di e pasahero. Polis a yama familiarnan aki na Aruba y no a haya contesta. Parce ningun hende no a worry. Lo ta trata akinan di famia aki na Aruba ya cu segun indicacion, e persona aki a yega di bishita Aruba caba.
DIARIO no a dispone informacion si ta trata di un personal local of un ciudadano di Surinam.
Palabranan di condolencia


text:
Diadomingo pasa di 11:30 anochi e conocido Richi Danies a bolbe presenta na Renaissance ocean suit y tabata causa molester y no ta compronde cu si no tin e placa necesario y loke cu hotelnan ta pidi pa estadia bo no por keda. Pero e forma con el a presenta a pone cu nan no kier mira su presencia. Securitynan a haya ordo di ariba pa cera tur hefboom di tanto entrada y salida di rond di marketplace te ora cu polis termina cu Richi.
Na final Richi a compronde y asina nan a habri e salida y entrada di e hotel, y asina el a bandona e tereno.


text:
Un gobierno no por crea un Sociedad fuerte su so. Cadaciudadano mester duna di su parti pa logra esaki. E pandemia cu a dura mas di loke mundo a pensa, a siña nos cu ta hunto so nosta logra. Progreso y stabilidad real ta depende di cada hende cu ta biba riba nos dushi baranca. Awo mas cu nunca, nos mesterbin hunto pa mustra cu nos por logra yega na e Aruba cu noskier mira bek.
Mi vision pa mi pais, ta bo vision pa nos pais. Nos vision mesterta comun.
Nos a pasa hunto den un pandemia cu pa nos tur tawatadevastador. Nos tur a bay atras. Pero, nos tur a siña cu ta huntoso nos mester cana bay padilanti. Hunto so nos por creaprosperidad pa nos mes, pa nos pais. Nos tur tin un parti importante pa hunga den e progreso di nos pais. Y nos gobiernotin e deber y responsabilidad di promove maneranan nobo patraha, facilita reformanan y monitorea e progreso cu cadaciudadano a aporta na dje.
Aruba, un pais di compromiso, oportunidad y balentia. Un paisna unda cu libertad ta bay pareu cu responsabilidad y e deseo pa crece di cada ciudadano. Un pais na unda nos pueblo tin e amabilidad pa yuda otro y esaki a wordo demostra den e pandemia. Nos pais ta keda un pais di boluntarionan cu compromisonan comun, for di esun di mas hoben te esun di mas edad. For di Noord te San Nicolas. Nos meta ta comun, nos meta ta un, nos meta ta un Aruba cu progreso y stabilidad.
Como un yiu di tera deportista cu a experiencia un accidentegrave 4 aña pasa, mi por bisa cu mi gana di sigui biba y determinacion pa bay dilanti ta locual cu ta motiva mi tur dia. Mi vision y deseo ta, pa cada un di nos sigui contribui pa ta un miho persona y pa por hunto crea un miho Aruba. Esaki ta loke ta uni nos y loke hunto nos mester wanta na dje.
Nos tur tin cu duna di nos parti.
Mi ta desea Gabinete Wever-Croes II exito den e gobernacionnobo y pa semper mantene e bienestar di Aruba y cadaciudadano na prome luga. Pabien Prome Minister Evelyn Wever-Croes y pabien tur minister di Gabinete Wever-Croes.


text:
Dama- i kabayeronan,
Aña pasá, nos a bin huntu akinan den un grupo chikitu pa konmemorá 75 aña di libertat. E dia ei mi a terminá mi diskurso ekspresando speransa ku e aña benidero nos lo a topa otro atrobe na e konmemorashon bou di `sirkunstansianan normal’. Nada di esaki sinembargo a resultá di ta bèrdat, te ainda nos tin di aber ku diferente limitashon debí na e pandemia di Corona.
Awe atrobe nos ta konmemorá den kompania chikitu, na un manera adaptá, e víktimanan di Segundo Guera Mundial i situashonnan di guera i mishonnan di pas.
Kada aña riba 4 i 5 di mei e Komité Nashonal ta skohe un tema, ku tur konmemorashon ku organisá den Reino por uni nan mes na dje. E aña akí e tema ta “E fundeshi di libertat”.
Libertat, kiko esei ta presis? Libertat ta nifiká ku bo por bai unda ku bo kier? Ku bo por pensa i bisa loke bo kier? Kada ken tin su propio konsepto di libertat.
Durante e pandemia di Corona akí a resultá aun mas evidente ku libertat ta vulnerabel i ku e no ta algu natural. Si mi tira un bista riba e fundeshi di libertat den e tempu di krísis akí, tin un responsabilidat grandi riba skouder di e gobièrnu-, alkalde- i gezaghèbernan. Nan mester a intervení ku medidanan pisá den e fundeshi di libertat ku nos tur ta kuida asina tantu. Nan mester a tuma desishonnan ku a intervení drástikamente den libertatnan ku awendia nos ta konsiderá normal i natural.
Limitashonnan di libertat ku ta permisibel solamente den un situashon insigur i eksepshonal. Limitashonnan di libertat pa tur hende den nos komunidat na interes di nos propio siguridat i salubridat, pero tambe pa protehá esnan vulnerabel den nos komunidat. Limitashonnan di libertat pa por keda pèrkurá pa tur hende den nos komunidat por a risibí e kuido ku tin mester.
Tin bia nos ta eksperensiá medidanan ku gobernantenan tuma durante e temporada di Corona komo algu ku no ta agradabel, ku no ta kumbiní nos i ku tin bia nos no ta komprondé nan tampoko. Ta manera un limitashon di libertat ku nos no kier aseptá. Tin bia esei ta debí ku nos no kier laga e limitashon di libertat ei lòs, komo ku pa motibu di esei nos no por topa nos amigu- òf famianan manera nos ta kustumbrá di hasi. Of ta sera un kaya òf playa, di manera ku nos no por selebrá un dia di fiesta importante manera ta nos kustumber. Tin bia tambe pasobra simplemente nos no ta kustumbrá ku ta limitá libertat. Tòg nos mester respetá i sigui e medidanan, ounke no ta tur ora nos ta komprondé esei.
Na mes momentu ta importante pa nos realisá nos mes ku nos ta biba den un komunidat unda ta kontrolá gobernantenan tambe. Tin un Eerste i Tweede Kamer, konsehonan munisipal i insular ku ta kontrolá nan. I esei tambe ta un fundeshi di libertat. Un fundeshi kaminda ta regla ku un gobernante no ta limitá arbitrariamente nos libertat sin mas. Parti di e fundeshi ei ta tambe ku gobernantenan i tur hende den komunidat ta realisá nan mes ku e limitashon di libertat ei no mag dura mas largu ku ta nesesario. Ku nos ta hiba e diskushon ei ku frankesa i rèspèt na e lugánan ku atministrativamente nos a palabrá ku otro.
I esei ta un fundeshi importante di libertat den nos sistema. E ‘checks and balances’ akí ta pèrkurá ku no ta mishi sin nodi ku nos fundeshi. Ku nos por i mag diferensiá di opinion ku otro i diskutí den libertat ku otro riba e nesesidat pa intervení. E sistema akí den kua ta garantisá ku un gobièrnu por intervení solamente den situashonnan eksepshonal i ku representantenan di pueblo ta kontrolá e gobièrnu ei, ta pa ami na e momentunan akí e ehèmpel mas palpabel di un fundeshi di libertat.
I danki Dios pokopoko nos por bolbe haña e libertat ei bèk. Kisas durante e periodo di Corona akí nos ta siña balorá di nobo kua libertat nos tabatin berdaderamente.
Laga nos tei pa otro, hustamente na e momentonan aki. Laga nos realisá nos mes ku pas i libertat nunka ta algu natural. Nos mester keda traha huntu riba esei. Laga nos konmemorá konhuntamente, kada ken ku su propio rekuerdo- i pensamentunan.
Lesa tambe:
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut
- Vakatura Commissaris BonLab


text:
ORANJESTAD – CEDE ARUBA a presenta su ‘compas strategico’, un plan amplio pa desaroyo di comunidad di Aruba. Den presencia di su Excelencia, Gobernador Interino Sr. Agustin Vrolijk, Minister di Husticia y Asunto Social, Sr. Rocco Tjon, representantenan di directiva di CEDE ARUBA y un cantidad grandi di fundacion y instancia social den nos comunidad, a presenta e logo nobo y tambe duna un splicacion di e pilarnan strategico di CEDE ARUBA.
Na comienso di e evento a haci un recorido di e 42 añanan di CEDE ARUBA su trabou di duna sosten na iniciativanan di trabou den nos comunidad. Un historia cu ta data for di 1980 ora cu Aruba tabata forma parti di Antiyas y den e constelacion ey a cuminsa cu CEDE ANTIYAS. Na 1986 CEDE ARUBA a bira independiente a traha cu fondo di KABNA. For di 2000 CEDE ARUBA a wordo financia for di Fondo di Desaroyo di Aruba (FDA) y a cominsa colabora cu Samenwerkende Fondsen Cariben. Hunto a logra sostene un cantidad di programa y proyecto valioso cu te día di awe ta funcionando. Na 2017, Gobierno di Aruba a firma un acuerdo di colaboracion a termino largo cu CEDE ARUBA y Samenwerkende Fondsen Cariben. Esaki a haci’e posibel cu CEDE ARUBA por a crese y yega na mas partners internacional. CEDE ARUBA ta e unico organisacion cu ta opera den un forma asina ariba e islanan de Reino, e unico CEDE cu a keda despues di CEDE ANTIYAS.
Despues di parti historico aki, a presenta e logo nobo, cual ta un logo diferente y colorido cu ta e simbolo pa e diferente papelnan di CEDE ARUBA. E papelnan cu CEDE ARUBA tin ta duna y intermedia pa fondo, traha na mehora capacidad di organisacion, abogacia pa gruponan den minoridad, traha na colaboracion entre iniciativa y yuda desaroya iniciativa nobo. E compas ta para central den e logo mirando cu CEDE ARUBA ta yuda busca direccion den nos desaroyo di comunidad.
E compas strategico ta basa ariba 4 pilar: 1 Empodera cuidadanonan, 2. Prevencion den comunidad y aumento di solidaridad, 3. Baha probresa intergeneracional y sostene gruponan vulnerabel y 4. Yuda organisacion bira mas fuerte y alinea cu necesidad den comunidad. Sr. Tecklenborg, Director di CEDE ARUBA a duna un splicacion di e trabou di CEDE ARUBA den cada pilar y e posibel sosten pa organisacionnan.
Na e di dos parti di e evento tabata tin diferente workshops, esta informacion tocante procedura y aplicacion pa fondo di Samenwerkende Fondsen Cariben, splicacion tocante e programa di boluntarismo nobo www.arubavolunteers.org y splicacion tocante programanan di Erasmus Plus y European Solidarity Corps pa stimula trabou boluntario internacional di adultonan hoben.
CEDE ARUBA ta wak bek ariba un bon atendi apesar di e mal tempo cu tabata tin y ta gradici tor organisacion y iniciativa pa nan interes.
ORANJESTAD – Recientemente Kiwanis Club of Palm Beach Aruba a instala su directiva nobo pa e aña 2022-2023. Na e ocasion aki, Luitenant Governor Sra. Marelva Corion, procedente for di Curacao, tabata presente personalmente pa haci e instalacion. Durante e instalacion aki Sra. Corion a ricibi asistencia di Past Governor Sr. Robert (Bob) Spellen. Como maestro di ceremonia pa e anochi aki a keda encarga miembro y Past President, Sr. Patrick Brown.
ORANJESTAD - Marcando e di cinco aniversario di e programa di premiacion, Aruba Hotel & Tourism Association (AHATA) ta hopi entusiasma pa anuncia cu e evento special di AHATA Excellence Awards lo tuma lugar diasabra venidero.
ORANJESTAD – E pelicula localmente produci Blackout, a keda nomina pa 3 premio na India. Cu hopi orguyo e productor local Angel Soto a anuncia cu su pelicula “Blackout” di e aña aki a causa furor ultimo na e Northeast International India Film Festival (NIIFF) 2022.
(ADVERTORIAL)
PALM BEACH – Den conexion cu temporada di Thanksgiving y den celebracion di e dia mundial di derechonan di mucha, Aruba Marriott Resort & Stellaris Casino a organisa un fundraising Thanksgiving brunch na La Vista día 20 di November 2022.
ORANJESTAD - Despues di e di tres y ultimo anochi di Prefinals, Stichting Musica ya caba ta den pleno preparacion pa e Caiso Finals y Super Saturday Soca Finals di Aruba Caiso & Soca Monarch 2023. E anochinan final lo tuma lugar riba 27 y 28 di januari 2023. Stichting Musica a anuncia cu e finalistanan cu lo pasa pa e Finals di Aruba Caiso & Soca Monarch 2023, lo wordo divulga riba diaranson, 11 di januari 2023. Esaki ta nifica cu tur participante di prefinals, lo ricibi amplio oportunidad pa promove nan produccion desde awor te cu e fecha aki.


text:
Rapper Jon Tarifa ta colabora cu cantante Darren Gardner den ‘When I was Younger’
Cu e cancion, ‘When I Was Younger,’ rapper Jon Tarifa, hunto cu cantante y escritor Darren Gardner, ta ilustra con fascinante e mente di...
Dua Lipa ta ricibi su ciudadania di Albania
(AP) – President di Albania riba diadomingo a otorga e cantante Britanico di origen Albanes Dua Lipa e ciudadania Albanes pa loke el a...
Hulanda lo implementa medidanan nobo contra humamento
(NLTimes) – Gobierno Hulandes tin plan di continua cu e recorte di tiendanan cu ta bende sigaria. Desde aña 2032 en adelante, solamente expertonan...
HP lo corta te hasta 6,000 trabao den bista di disminucion di benta
(CNET) - Anuncionan di gigantenan den tecnologia ta kitando empeladonan for di trabao ta biniendo for di tur banda den e sector for di...
NS ta pidi despensa na trahadornan pa expone nan na verf toxico
(NLTimes) – CEO di NS Wouter Koolmees a pidi despensa na empleadonan di mantenimento cu a traha cu e verf toxico Chromium 6 entre...
Productornan di programa pa mucha Hulandes orguyoso di premiacion internacional
(NLTimes) – E produccion Hulandes Kabam! Di IJswater Films a gana na International Emmy Awards, cual ta e premiacion cu ta duna na e...
Iger back na cabes di Disney den un twist sorpresa
(AP) — Bob Iger, e ehecutivo di entretenimento cu a trece Star Wars, Pixar y Marvel bao marca Disney y a reta e dominio...
Mama ta tende curason transplanta di su yiu den e recipiente
(AP) – Un mama na Indiana a tende e latido di curazon di su yiu muhe dentro di un homber di 68 aña ken...
Dokternan ta enfrentando mas menasa y agresion
(NLTimes) – Mas di un tercer parti di dokternan a keda menasa of intimida por lo menos un biaha, segun un investigacion haci pa...
Un miyon test falso di coronavirus confisca na Nijmegen
(NLTimes) – E inspectorado di crimen financiero FIOD a confisca un miyon test falso di coronavirus a keda confisca den un warehouse na Nijmegen...


text:
Minister Armando Rudy Lampe: NINGUN DECISION A PERHUDICA OF LO BAY PERHUDICA ESNAN CU TA TRAHA NA TRAIMERDIA
Minister Armando Rudy Lampe:
NINGUN DECISION A PERHUDICA OF LO BAY PERHUDICA ESNAN CU TA TRAHA NA TRAIMERDIA
ORANJESTAD, Aruba — Minister Rudy Lampe hunto cu Prome Minister Evelyn Wever Croes a ricibi trahadonan di Traimerdia. E mandatario ta aprecia cu tur cos a bay den un bon ambiente y ta kere cu ta na mesa den dialogo ta yega na un solucion.
E delegacion cu a sinta na mesa hunto cu e mandatarionan a trece padilanti nan preocupacionnan y Prome Minister Evelyn Wever Croes a haci palabracion cu diarason lo tin un contesta di parti di Prome Minister pa loke ta nan preocupacionnan. Sinembargo e dialogo a bay positivo pa loke ta trata e trahadonan di Traimerdia.
Ya caba Traimerdia tabata den Parlamento cu e comision figo di enseñansa na unda nan a trece nan preocupacionnan y nan a ricibi nan contestanan tambe. E mandatario ta contento mirando cu varios di e preocupacionnan cu ya caba nan a haya contesta riba nan den e reunion cu Prome Minister no a keda treci mas padilanti. Esaki ta un progreso den e proseso di dialogo y esey ta positive, segun Minister Lampe.
Loke cu tambe ta positivo di henter e situacion aki ta cu tin un grupo cu a acepta e mandatario su proposicion pa drenta e trayecto di enseñansa debi cu Aruba tin mester di trahadonan den e organo di enseñansa. E mandatario a ofrece tur esnan den Traimerdia pa nan participa den e proseso di enseñansa combina cu un formacion pa asina despues bira asistente di educacion of maestro certifica.
Minister Armando Rudy Lampe ta contento mirando cu tin un grupo cu a acepta e reto aki debi cu Aruba mester di nan y pa nan mes ta un adelanto tambe y un logro mas den bida. Tambe tin un otro grupo cu a dicidi cu lo keda na Traimerdia, un proyecto cu sigur ta sumamente importante pa Aruba. Rapport di UNICEF for di 2013 a indica cu na Aruba nos tin un problema di negligencia di mucha debi cu e desaroyo economico a bay den un direccion cu bida a bira caro na Aruba, unda cu mama y tata mester traha y e muchanan tin biaha ta keda sin guia na cas. Esaki no ta un situacion cu ta sano, pa e motibo aki mes Traimerdia tin un funccion hopi importante pa tin guia despues di oranan di scol.
Sinembargo esnan cu ta keda den e proyecto nan posicion huridico ta garantisa, esaki ta significa cu niun decision cu Gobierno tuma ta bay perhudica esnan cu ta trahando na Traimerdia. E parti aki no mester ta un discucion mes debi cu ningun decision a perhudica of lo bay perhudica esnan cu ta traha na Traimerdia. Tur lo keda cu nan posicion huridico, nan ta keda cu nan funccion di duna guia na nos muchanan unda cu e muchanan tambe ta sali benificia cu e proyecto di Traimerdia.
Minister Armando Rudy Lampe ta spera cu pa otro siman despues cu ricibi e contestanan di Prome Minister, cu por haci mas avance pa loke ta e preocupacionnan cu nan tin y poco poco resolve tur nan preocupacionnan.


text:
Minister Xiomara Maduro a anuncia e ‘Plan di Impuesto 2023’ pa un sistema simpel y husto cu ta necesario pa recuperacion di Pais Aruba su finansa publico. E ‘Plan di Impuesto 2023’ ta conta cu un Pakete di Compensacion individual den cual ta tene cuenta cu e grupo di Pensionadonan di SVb.
Ta hisa suma liber di impuesto
Den e ‘Plan di Impuesto 2023’ lo hisa e suma di impuesto liber (âbelastingvrije voetâ) di 28.861 florin pa 30.000 florin. Esaki ta baha e peso fiscal pa tur persona, specialmente pa e grupo di pensionado.
Ta separa cobransa di impuesto riba entrada di pensioen di behes di SVb
Un parti importante di e Pakete di Compensacion Individual ta cu lo separa e cobransa di impuesto di pensioen di SVb. Actualmente cerca un pareha casa cu tin pensioen di SVb, si por ehempel e hende homber ta gana mas cu e hende muhe, e pensioen di e hende muhe ta wordo conta riba e hende homber su entrada. Despues di deduci e suma liber di impuesto, e hende homber ta paga impuesto riba e suma acumula.
Cu e cambio den e Pakete di Compensacion Individual ta separa e cobransa riba entrada di pensioen di behes di SVb. Por ehempel si e hende homber tabata paga un suma di 3.365 florin na impuesto di entrada, cu e cambio aki awor e hende homber aki ta paga 1.646 florin. E señora cu un pensioen di behes di SVb di 10.455 florin pa aña lo no paga impuesto ya cu e ta cay bou di e suma di liber di impuesto. E pareha aki lo paga un suma di 1.720 florin na impuesto.
Ta baha e peso fiscal pa e pensionado
Minister di Finansa ta subraya cu a duna oido na peticion di e pensionadonan y a inclui e punto aki den e Pakete di Compensacion Individual di e ‘Plan di Impuesto 2023.’ Entrante 1 di januari 2023, no ta acumula e suma di entrada cu ta pone cu e pareha ta paga menos na impuesto. E separacion di cobransa di impuesto riba entrada di SVb lo baha e peso fiscal pa e pensionado.


text:
Beats Per Minute Launching Concert
Dia 26 April lo tuma lugar e launching di e reality TV Series. Esaki ta di Michael Lampe, Biggy Boy, Janiro Eisden y Eldrick Boekhoudt. Dia 26 lo tin e concierto na Academia di Arte (Rietveld) y tin unicamente 200 ticket. Entrada di e evento ta bai pa ta ‘Aruba Television Youth Academy Foundation’ cu lo bai prepara un grupo di hoben pa produccion y presentacion un Jeugd Journaal. Nos lo train nan den editing, camerawork, presentacion y produccion en general. E evento ta cuminsa 11or di anochi te cu 2:30 am.


text:
Relaciona cu e situacion actual di Corona Virus (Covid-19), nos ta informa publico en general lo siguiente.
Entrante 16 di maart te cu 31 di maart 2020 oficina di DIMAS lo ta cera pa publico.
DIMAS lo continua cu su servicio na su clientenan di e siguiente formanan:
- Website: Clientenan di DIMAS por sigui comunica via di e E- Helpdesk service riba su website www.dimasaruba.aw
- Facebook: Clientenan di DIMAS por sigui haci uzo di e opcion di Live Chat y Messenger via di su Facebook DIMAS AUA.
- Online services:
- Clientenan cu tin un cita pa entrega un peticion of tin un cita pa completa un registracion na DIMAS den e periodo indica aki riba, lo ricibi un email cu instruccion specifico con pa procede.
- Clientenan cu tin un deber pa raporta personalmente/ periodicamente den e periodo indica aki riba na DIMAS, lo ser instrui via di e plataforma(nan) digital di DIMAS, con pa procede.
DIMAS ta pidi su clientenan comprension pa e cambionan necesario cu a keda implementa cual ta den linea cu e plan di prevencion y mitigacion di riesgonan di Gobierno di Aruba relaciona cu e Corona Virus.
DIMAS lo sigui mantene su clientenan informa, si tin cualkier cambio of otro desaroyo, via di su plataforma digital y tambe email adres personal.
Si tin pregunta por bel via di telefon 5221500 of email nos na info@dimasaruba.aw.